KTB - Ogasuna - Ogasuna\nTicketBAI betebeharra ezartzeagatik eta txikizkako merkataritzaren eraldaketa digitalagatik pertsona fisikoen errentaren gaineko zergan, sozietateen gaineko zergan eta establezimendu iraunkor bidez jarduten duten ez-egoiliarren errentaren gaineko zergan aplikatzen diren kenkarien aurrerakin likidoa da.\nAurrerakin hori irailaren 7ko 5/2021 Foru Dekretu-Arauan dago araututa. Bertan xedatutakoaren bitartez, ahalbidetzen da uztailaren 27ko 4/2021 Foru Dekretuan aurreikusi ziren bi kenkariak, alegia, TicketBAI betebeharra borondatez betetzea sustatzeko kenkaria eta txikizkako merkataritzaren eraldaketa digitalerako kenkari gehitua, aurreratzea bai pertsona fisikoen errentaren gaineko zergan, bai sozietateen gaineko zergan eta bai establezimendu iraunkor bidez jarduten duten ez-egoiliarren errentaren gaineko zergan.\nNork aurkeztu dezake KTB eredua?\nKTB eredua aurkezteko aukera dute pertsona fisikoen errentaren gaineko zergaren, sozietateen gaineko zergaren eta establezimendu iraunkor bidez jarduten duten ez-egoiliarren errentaren gaineko zergaren zergadunek, baldin eta egiten dituzten inbertsio eta gastuek bi kenkari hauek aplikatzeko eskubidea ematen badute: TicketBAI betebeharra borondatez betetzea sustatzeko kenkaria, eta txikizkako merkataritzaren eraldaketa digitalerako kenkari gehitua, TicketBAI betebeharra borondatez betetzea sustatzekoa.\nHorretarako, beharrezkoa da zergadunak, aurreko lau zergaldietako batean gutxienez, zerga horien autolikidazioak aurkeztea eta autolikidazio horien kuota likidoa edo efektiboa, kasuan kasu, positiboa izatea. Gainera, zergaldi horietako autolikidazioak aurkezteko epeak amaituta egon behar du lehen KTB eredua aurkeztu baino lehen.\nZertan datza KTB kenkaria?\nKenkari honen bidez ahalbidetu nahi da TicketBAI obligazioa borondatez betetzea sustatzeko kenkariak inbertsio eta gastuak egiten diren unera aurreratzea modu likidoan, eta hori egitea pertsona fisikoen errentaren gaineko zergarengatik, sozietateen gaineko zergarengatik eta establezimendu iraunkor bidez jarduten duten ez-egoiliarren errentaren gaineko zergarengatik aurreko lehen lau zergaldietan ordaindutako zenbatekoen kargura, betiere baldin eta zergaldi horiek autolikidatzeko epea lehen aurrerakina eskatu baino lehen amaitu bada. Muga ordainketa horien zenbatekoa izango da.\nEra horretan, kenkarien aurrerakina gauzatzeko, zergadunari itzultzen zaio pertsona fisikoen errentaren gaineko zergarengatik, sozietateen gaineko zergarengatik edo establezimendu iraunkor bidez jarduten duten ez-egoiliarren errentaren gaineko zergarengatik aurreko zergaldietako autolikidazioetan ordaindutako zenbatekoa, kasuan kasu.\nAurreratu daitekeen gehieneko zenbatekotik bi hauek murriztuko dira: kenkari gehituak aplikatzeagatik jada kendu diren zenbatekoak eta TicketBAI kenkariagatik eta txikizkako merkataritzaren eraldaketa digitalagatik aplikatutakoak.\nAurrerakin likido hori ezin bada egin, osorik edo zati batean, aurretik zergarik ordaindu ez delako, aurreratu gabeko kenkariak inbertsioa edo gastua egin den zergaldiko kuota osoaren gainean aplikatuko dira, osorik edo zati batean.\nAurrerakina 2021, 2022 eta 2023. urteetan egindako inbertsio eta gastuei nahiz 2020an egindakoei aplika dakieke.\nAurkezteko epeak eta modua\nEredua 2021eko azaroaren 11tik 2023ko abenduaren 31ra bitartean aurkeztu ahal izango da.\nDenbora tarte horretan zergadunek KTB eredu bat baino gehiago aurkeztu dezakete, hilean bat gehienez.\nKenkari aurreratuen itzulketa banku transferentzia bidez egingo da zergadunak adierazitako kontura, KTB eredua aurkeztu den hilabetea amaitu eta hurrengo hamabost egunen barruan gehienez.\nEredua ZergaBidea plataformatik aurkeztu behar da, eta eskaerari ez zaio inolako dokumentariorik erantsi behar.\nJulen Mendikute taberna baten jabe da Debako hondartzatik gertu. 2022ko azaroaren 1ean TicketBAI faktura sistema erabiltzen hasi beharko du. 2021an horretarako prestatzen hasi da, tabernako kutxa erregistratzaileak moldatu behar izan ditu, eta behar duen software-a bereganatu. Guztira 1.200 euro behar izan ditu egokitze honetarako.\n2020ko errenta aitorpenean ez zuen TicketBAI ezarpena sustatzeko kenkaririk erabili, izan ere, gastu eta inbertsioak 2021ean egin ditu. KTB ereduari esker orain eskatu dezake inbertsio eta gastu horiei dagokien kenkariaren itzulketa, 2022ko errenta kanpainaren zain egon gabe.\nKenkaria aurreratzeko zenbait datu jakin behar ditugu araudiak eskatzen dituen mugak kalkulatu eta kontutan hartzeko.\nMugak kenkariaren oinarrian, bietatik txikiena:\n- Muga orokorra: 5.000 euro.\n- Muga aldakorra: 2019 ekitaldiko sarreren 1%, baina gutxienez 1.500 euro.\nMugak KTB ereduan egiteko itzulketan:\n- Ekitaldiko jarduera ekonomikoaren emaitza x urteko errenta aitorpenaren batezbesteko zerga tasa.\n- Ekitaldiko kuota likidoa.\nDatu hauek ezagututa Julenek KTB ereduan jaso dezaken itzulketa kalkulatuko dugu:\nZergabidea plataformaren bidez Julenek KTB ereduaren aitorpen bat sortzen duenean, programak kenkaria kalkulatzeko behar diren datu guztiak emango dizkio, egindako inbertsio eta gastuen zenbatekoa izan ezik, zergadunak beti bete beharko baitu. Halaber, beharrezkoa izanez gero, negozio zifraren zenbateko garbiari dagokion laukian emandako datua aldatzeko aukera izango du:\n- Inbertsioak eta egindako gastuak (01 laukia): lauki honetan inbertsio GUZTIEN zenbatekoa eta egindako gastuak sartu behar dira. Zenbateko horretan sartuko dira, halaber, aurretik aurkeztutako errenta-aitorpenetan edo KTB ereduetan sartutako inbertsioak eta gastuak. Gure kasuan, Julenek 1.200 euro kontsignatu beharko ditu.\n-Negozio zifraren zenbateko garbia: Gorago adierazi den bezala, Kenkari-oinarriaren mugetako bat (03 laukia) negozio zifraren zenbateko garbiaren (NZZG) araberakoa da. Programak 2019ko errenta-aitorpenetik hartuko du NZZG, edo ondoren aurkeztutako lehen errenta-aitorpenetik, 2019koa aurkeztu ez bada edo bertan jardueren errendimenduak sartu ez badira. Erabiltzaileak NZZG alda dezake, zenbatekoa zuzena ez dela uste bada. Adibidez, aldatu egin beharko da jarduera ekitaldi horretan hasi denean eta urtebetera igo beharko da.\nJulenek ez zuen inolako jarduera ekonomikorik garatzen 2019ko ekitaldian, 2020ko urtarrilaren 1ean hasi zuen. Horregatik, KTB ereduan automatikoki islatuko da 2020ko NZZG, kasu honetan 130.000 eurokoa izan zena; zenbatekoa zuzena bada, ez da beharrezkoa izango aldatzea.\nNegozio zifraren %1 1.500 eurotik beherakoa da; beraz, Julenen kenkari oinarriaren muga zenbateko hori izango da.\nSortutako kenkaria 720 eurokoa da. Aurreko ekitaldietan eta beste KTB eredu batzuetan aplikatutako kenkariak izan balitu, dagozkien laukietan agertuko lirateke, eta, hala badagokio, aurreratu daitekeen kenkariaren zenbatekotik deskontatuko lirateke.\nBeheko laukian aurreko lau ekitaldietako bakoitzari dagozkion datuak jasotzen dira, ekitaldi bakoitzean kenkariaren muga kalkulatzeko: jardueraren etekin garbia batez besteko zerga tasarekin biderkatuta.\nJulenen kasuan, 2020ko zutabeko datuak baino ez dira ageri, aurreko ekitaldietan ez baitzuen jarduera ekonomikorik garatu.\nKalkulu horien arabera Julenek 720 euroko itzulketa lortuko du. KTB eredua 2021eko azaroan aurkeztuko du, eta abenduko lehenengo hamabostaldian 720 euro jasoko ditu.\nMariasun Larrartek Sorian bere ikasketak amaitu ondoren 2018tik Tolosan ari da fisioterapeuta gisa, eta hurrengo 2022ko irailaren 1ean TicketBAI faktura sistema erabiltzen hasi beharko du. 2020an horretarako fakturak egokitzeko software erosi du, wifia jarri du bulegoan eta tableta eta ticket inprimagailua erosi ditu 1.100 euro ordainduta. 2020ko errentako aitorpenean TicketBAI ezartzeko kenkaria aplikatu zuen (30%).\nGainera, 2022ko otsailaren 2an Ticket Bai sistema erabiltzeko beharrezko softwarea erosi du, eta horrek 600 euroko kostua izan du. Orain ohartu da TicketBAI sistema 2022ko abuztuaren 1a baino lehenago martxan jarrita kenkaria 60%ra igo daitekeela, eta hori lortu nahian 2022ko martxoaren 1etik aurrera sistema berria erabiltzen hastea erabaki du.\nMariasunek, ez du zergatik 2021eko errenta aitorpena aurkeztera itxaron behar, 2022ko otsailean egindako inbertsioaren gaineko % 60ko kenkaria eta 2020an egindako inbertsioaren gaineko % 30eko kenkari gehigarriaz baliatu ahal izateko. 2022ko otsaileko inbertsioari dagokion kenkaria eta 2020ko aitorpenean erabili ez zuen kenkaria, 2020ko ekitaldian bertan eta aurreko 3 urtetako aitorpenetan aplikatu ditzake eta kopuru horren itzulketa zuzena lortu. Horretarako KTB eredua erabiliko du, Zergabidearen bitartez aurkeztu daitekeena.\nMariasunek egindako inbertsio eta gastuei dagokien laukian 1.700 euro sartu beharko ditu, 2020an eta 2022an egindako inbertsioak batuz.\nNegozio-zifraren zenbateko garbiaren laukian programak 60.000 euroko zenbatekoa islatuko du automatikoki, lehen adierazi den bezala, eta beharrezkoa balitz, zenbateko hori doitu ahal izango litzateke.\nNegozio zifraren %1 1.500 eurotik beherakoa da; beraz, Mariasunen kenkari oinarriaren muga zenbateko hori izango da.\nSortutako kenkaria 900 eurokoa da. Zenbateko horretatik programak deskontatu egin du 2020ko ekitaldiko errenta-aitorpenean aplikatutako kenkaria, 180 eurokoa izan baitzen. Horrela, 720 eurotan kalkulatu da aurreratu beharreko kenkaria.\nBeheko laukian 2020, 2019 eta 2018ko ekitaldiei buruzko datuak ageri dira, 2017an Mariasunek ez baitzuen jarduera ekonomikorik garatu.\nAdierazitako kalkuluen arabera, Mariasunek 720 euroko itzulketa lortuko du. KTB eredua 2022ko otsailean aurkeztuko du, eta martxoko lehenengo hamabostaldian 720 euro jasoko ditu.\nGoimendi Iturgintza SL elkarteak Eskoriatzan dauka bere egoitza eta nagusiki Debagoienan egiten du lan, 5 langile ditu eta mikro-enpresatzat har daiteke. 2023ko apiriaren 1ean derrigorrez erabili beharko du TicketBAI faktura sistema, eta dagoeneko ordenagailu berria erosi eta bulegoan wifia jarri du. Honen guztiaren kostua 2.500 eurokoa izan da, eta inbertsio osoa 2021 urtean egin du.\nTicketBAI borondatezko epean ezartzeagatiko kenkarirako eskubidea du Goimendik, eta likidezia arazoak ekiditeko 2021eko abenduan KTB eredua aurkeztuko du, honela, ez du itxaron beharko 2021eko sozietate zergaren aitorpena aurkeztu eta dagokion itzulketa lortzeko.\nKTB eredua betetzerako garaian 1. laukitxoa soilik bete beharko du, bertan egindako inbertsio osoa adieraziz. Gainera 3. laukitxoan datorren “Negozio zifraren zenbateko garbia” zenbatekoa egiaztatzea komenigarri da, eta datu zuzena ez balitz bertan zuzendu daiteke. Gainontzeko datu guztiak automatikoki kalkulatuko ditu aplikazioak.\nKTB ereduan ondorengo itzulketa jasoko du:\n609/2021 Foru Agindua, azaroaren 9koa, «TicketBAI betebeharra borondatez betetzea sustatzeko pertsona fisikoen errentaren gaineko zergan, sozietateen gaineko zergan eta establezimendu iraunkor bidez jarduten duten ez-egoiliarren errentaren gaineko zergan aplikatzen diren kenkarien aurrerakina» izena duen KTB eredua onetsi eta hura aurkezteko modua eta epea ezartzen dituena.


Lectura performada - gauirekia.com\nPiel niño vieja\n20 minutu irauten du. Irakurketa lasai bat izango da, gutxi batzuk eta adi (edo ez) egongo gara. Ez dut zuen bizitza aldatu nahi, baina ahal dudan eta hoberen egingo dut.\nBeatriz Setién artista, koreografoa eta dantzaria da. 2005ean Arte Ederretan lizentziatu zen EHUan. Hortik aurrera, Frantziara joan zen dantzan trebatzeko eta lan egiteko. Egindako ibilbideak, hizkuntzak eta baliabide anitzekin lan egitea ahalbidetzen dio, bere interes nagusiak pintura, kantua eta dantza garaikidea izanik (frantsesa bereziki, 19 urte zituelarik Jerôme Bel por Jerôme Bel lana ikusi zuen Artelekun eta frantziako 80ko eta 90eko hamarkadetako dantza frantsesa aurkitzera eramaten du).\nBeatrizek hainbat konpainiatan antzezlea da, hain zuzen ere, Germinal de l’Amicale de Production-en pieza handiena izanik, nazioarteko jaialdiaetatik mugitzen denarekin, Singapur, Yokohama, Montréal, etab.\nBere lanen artean nabarmentzen dira: Sin título o ninguna lógica, jatorria, izaera, natura eta geometriaren loditasuna zehazten dituena, Canciones para estar de acuerdo o no, Beatriz\ncanta eta Bombón coreográfico.\n2013an, Frantzian zortzi urte bizi izan ondoren, Euskal Herrira itzuli zen. Itzulera honek etapa berri bati ekin dio, testu, marrazki eta arte eszenikoetaz aparteko bestelako formatuak ekoizko.rte del de las artes escénicas.\nItzuli programa osora


Rafa Rueda, Petti eta Txuma Murugarren elkartzen dituen diskoa da honakoa. Zuzenean, Durangoko Plateruenan aurkeztu zuten etaorain etxean entzun dezakegu. Bakoitzak bina kanta abesten ditueta “Gaua eta kea” elkarrekin kantatzen dute. Jon Benitoren letra duen “Han dena errazagoa izango da beti” Txumaren doinuarekin, eta Pettiren “Txomin Iantziren kantua” dira besteen gainetik nabarmenduko nituzkeenak. Bestelakoan motz gelditzen zaidandiskoa baita honakoa. Ez musika txarra delako, gehiago entzuteko gogoz gelditzen zarelako baizik.\nBartzelonatik datorren bikotea da First Aid Kit. Poparen irakurketa berritzailea proposatzen digute, oinarri elektroniko leunak erabiltzen dituztelarik. Hauskorrak izatera heldu daitezkeen egitura mingarriak, gure gorputza nahastu eta arimara barneratzen zaizkigu. Horregatik, Agnes Aranen ahotsak gidatzen dituen melodietan harrapatuta geldituko zara. Carles Querol arduratu da erritmo eta doinuez, eta askotan egitura hauskorrekin erritmo eta emozio aldaketak eragingo dizkizu “Still on fire” bezalako abestietan.\nAzkenaldian entzun dudan diskorik freskoenetarikoa. Sheffield aldetik datorren talde honek The Human League edo Pulp bezalako taldeen eragina barneratzen du. Kate Jackson abeslariak gidaturik, “Once and never again” edo “Weekend without make-up” bezalako kantu interesgarriak egiteko gai dira. 80. hamarkadako pop erritmoak eta 70.eko punk rock dosi egokiak nahastuz, azkenaldian Britainia Handitik datozen proposamen interesgarrienetako batean bilakatu dira. Ez da zaila Steve Mackeyren alboan grabatu ostean (Pulp ohia eta MIAren ekoizle izandakoa).\nRoyal Canal, Iñigo Cabezafuego iruindarraren proiektu berria da. Aurretik, Basque Country Pharaons edo Mermaid taldeetan ezagutu genuen, eta gaur egun, Atom Rhumbako kide dugu. Ron eta barku pirata usaina duen disko honetan, inguruko musikariak izan ditu alboan grabatzerako orduan: El Columpio Asesino edo Green Manalishi taldeetako kideak, besteak beste. Taberna batean sartu eta su epelean elkarrekin eta lagunartean abesteko kantu egokiak, The Poguesen ingurukoak.\nCosas Primo elkarteko kide den Guilleren proiektua. Hainbat abesti sortu zituen bere gitarra akustikoarekin, eta haiek grabatzeko, gustuko zituen taldeen bateriak sanpleatu zituen, besteak beste: Fugazi, Joe Division, Beach Boys edo The Jesus & Mary Chain. Emaitza telebistan entzungo zenuen, nahiz eta seguruenik konturatu ez, komunikazio talde ezagun baten iragarkian entzun daiteke-eta. Lasai entzuteko kantuak dira, zazpi guztira. Horretaz gain, diskoa are erakargarriago egiten duen diseinu esklusiboekin lagundu dute, kopia gutxi atera dituzte,beraz arin ibili agortu aurretik, info gehiago:\nRuperrek bere ibilbideari eusten dio. Ez du merkatuak eskatzen dion diskoa egin baizik eta bere senak eskatu diona, eta hori geroz eta txalogarriagoa da marketing-a gailendu den denboretan. Diskoa aurreko lanak baino biluziagoa da, instrumentazio gutxiagokoa, eta horrek esfortzu handiagoa eskatzen dio entzuleari. Baina hurbilketa prozesu hori egiten duenak derrigor barneratuko da Ruperren musikak eta Sarriren hitzek marrazten dizkiguten mapetan.


'Prebentzioaren alde egin dezagun, gure inbertsiorik seguruena da' sentsibilizazio kanpainaren aurkezpena - Albistea | Osalan\n"Prebentzioaren alde egin dezagun, gure inbertsiorik seguruena da" sentsibilizazio kanpainaren aurkezpena\nMª Jesús San José Lan eta Justiziako sailburuak, Christa Sedlatschek Laneko Segurtasun eta Osasunerako Europako Agentziako zuzendariarekin eta Alberto Alonso Osalaneko zuzendari nagusiarekin batera, Osalanek laneko arriskuen prebentziorako Laneko Segurtasun eta Osasunerako Europako Astearen baitan abiarazitako sentsibilizazio-kanpaina berria aurkeztu du.\nAurkezpen-ekitaldian, Agentziako zuzendariak adierazi du Laneko Osasun eta Segurtasunerako Europako Astearen helburua dela lan-bizitza osoan zehar lan-baldintza seguru eta osasungarriak sustatzearen garrantzia eta beharra nabarmentzea, hori ona baita langileentzat, enpresentzat eta, orokorrean, gizarte osoarentzat.\nBere aldetik, sailburuak azpimarratu du Osalanek Laneko Arriskuen Prebentziorako sentsibilizazio-kanpaina berria abiarazi duela ekimen horren harira, eta horren asmoa dela, ekonomia iraunkorrean oinarritutako gizarte oparoagoa lortzea xede, lana kalitatezko lanpostuetan garatzea ezinbestekoa den ideia gizartean sakon sartzea.\nIldo horretatik, funtsean eragile guztiek elkarlanean aritzea da, laneko segurtasun eta osasunaren alorrean aurrera egiten jarraitzeko, sozialki arduratsuak izango diren eta giza baliabideen kudeaketa aurreratua egingo duten enpresetan.\n“Horretarako, oraingoan enpresaburuak proaktiboak izateko eta prebentzioa beren eguneroko kudeaketan berezko zati bilakatzeko ideia nabarmendu nahi dugu”, adierazi du sailburuak.\nKanpainan azaleratu nahi diren gogoetak honako hauek dira:\nPrebentzioa ez da gastua, inbertsioa baizik.\nPrebentzio EZA enpresaren bideragarritasuna arriskuan jar dezakeen gastua izan daiteke.\nPrebentzioa eraginkortasun-faktorea da enpresan.\nEguneroko kudeaketa-prozesuetan prebentzioa txertatzea ezinbesteko elementua izan behar da.\nLaneko Segurtasuna eta Osasuna ezin da derrigorrezko izapidetzat hartu, ezinbesteko kalitate-elementutzat baizik.\nOsalan da bide horretan aurrera egiteko aholkuak eman eta lagun dezakeen erakundea.\n“Azken batean –amaitu du sailburuak−, LAP enpresen ohiko eta erraz identifikatzeko beste balio batzuekin lotzen saiatu gara, hala nola, berrikuntzarekin, lehiakortasunarekin edo bideragarritasunarekin, eta honako eslogan honetan laburtu dugu:\nPREBENTZIOAREN ALDE EGIN DEZAGUN, GURE INBERTSIORIK SEGURUENA”\nWebgune, sare sozial eta komunikabideetan zabalduko diren kanpainaren bideoa eta irratiko iragarkiak honako esteka honetan daude eskuragarri.


“Elkarrizketa” hori – Morau-enea\nBai, azkenean tokatu zait “elkarrizketa” hori, kazetariak egin nahi ez, eta artistak inoiz berriro erantzun nahiko ez zukeen elkarrizketa hori. Ospetsua naiz, oso ospetsua, arrakastak akabatuko nau halako batean.\nEta tokatu zait, ezagutu ez eta Wikipedian ere begiratzeko lanik hartu ez duen kazetari hori, diskoa entzun ez duena, eta okerrena, entzuteko asmorik ez duena. Betelanerako bazka izan naiz, saioa osatzeko behar diren 10 minutu madarikatu horiek. Hori bilakatu gara, neu eta nire istorio intimo eta hauskor horiek, ofiziozko kazetari horren galdera gogorik gabekoen erritmoan.\nEta, asmatu duzu, galdetu dit Morau izena nondik datorren, ea zer uste dudan euskal musikaren egoeraz, eta ea gogorra den alzheimerra, ea zenbat kantu dituen diskoak, ea nola definituko nukeen nire musika (aizu egin ezazu zure lana). Eta moztu egin dizkit erantzunak luzeegiak zirelakoan edo, eta lanbidez kazetaria nintzela esan du, eta hori bai, argazkia atera dit irratiaren logoa atzean, zertarako, ordea? Tipo ezezagun bati aukera bat eman diotela adierazteko haien web orrian? Zintzoa banaiz, ez lidake harrituko, estudioetatik atera berritan ezabatu izana, argazkiarenak nire egoari mesede egingo balio bezala. Poz txiki bat segundoi batentzat.\nBai, surrealismotik gertu legoke egoera, elkarrizketa Bilbon gertatu izan ez balitz, joan etorrian bi ordu eta erdi eman behar izan ez banitu, goizeko 08:20etarako bertan egon behar izan ez banu, gasolina, autopistak, parkinga…, ustez elkarrizketa “sakon” baten aitzakiarekin erakarri izan ez banindute. Iritsi, lau galdera ganoragabe, 10 minutu eta etxera, kazetariak presa zuen-eta hurrengo elkarrizketa egiteko. Oso ongi egon da,… To!\nGauza on bat badu, ordea, kontu guzti honek: gogoratu dut azken hilabeteetan zer zortea eduki dudan elkarrizketekin, eta hau salbuespena baino ez dela izan, beraz, bejondeiola, kostatuko zaie berriro harrapatzea.\nIzugarri maite zaituztet elkarrizketak aurretik dokumentatzen dituzuen kazetari horiek, eutsi goiari!\nGutxienez, paseatu eta argazki hauek egin ditut ibaiaren kolorea aprobetxatuz:\nCategoriesBestelakoakTags,bilbo elkarrizketak irratia prentsa\nPrevious PostPrev Article Literaturazaleak


Lurra eta Marte "bakarrik" 69 milioi kilometrora egongo dira datorren igandean | Consumer\nLurra eta Marte "bakarrik" 69 milioi kilometrora egongo dira datorren igandean\nAzken topaketa 2003ko abuztuan izan zen, bi planetak 56 milioi kilometrora kokatu zirenean.\nAstronomiaren zaleek datorren igandean, 3:19an (GMT), galdu ezin duten hitzordua dute. Une horretan, Lurra eta Marte “bakarrik” jarriko dira 69 milioi kilometrora. Bi planeten arteko azken topaketa 2003ko abuztuan izan zen, 56 milioi kilometrora, azken 60.000 urteetako distantziarik hurbilenean.\nHodeiek eta harea- eta hauts-ekaitz martetarrek eragozten ez badute, hilaren 30eko goizaldean, astroen maitaleek ikusi ahal izango dute, teleskopio baten laguntzarekin, nola Marte bola gorrixka ohi baino handiago baten antza duen, Lurrarekiko hurbiltasunagatik. Planeta gorriko ohiz kanpoko distira hori azken egunotan ikusi da.\nBi planeten arteko topaketa, gutxi gorabehera bi urtean behin gertatzen dena, mekanismo orbital bat baino ez da, baina oraingoan “oposizio” bat osatuko dute, hau da, lerro zuzen bat Eguzkiarekin batera. Baldintzek aukera ematen duten guztietan, behatzaileek Marteren azaleraren xehetasunak ikusi ahal izango dituzte orduak igaro ahala eta planeta 24,6 orduz biratu, Marteren eguna osatu arte.\nIkus daitezkeen berezitasun batzuk hauek dira: hegoaldeko poloan urtzen den izotz-kasketoari dagozkion orbanak -Marten orain uda da- edo hauts finez estalitako basamortuekin lotutako tonalitate distiratsuagoak.\nlur Marte-eu topaketa


LABI teknikoaren bilera, 2021eko otsailak 11: Ostalaritza zabalik eremu gorrian\nAuzitegiak eremu gorrian dauden taberna eta jatetxeak irekitzeko baimena eman ostean, ikusteko dago, LABI teknikoaren proposamena jasota, LABIren Aholku Batzordeak zer erabakitzen duen ostiralean.\nLABI teknikoaren bilera. Artxiboko argazkia: Irekia\nEAEko Justizia Auzitegi Nagusiak eremu gorrian dauden udalerrietako tabernak eta jatetxeak zabaltzeko baimena eman ondotik, gaur bilera egingo du LABIren Batzorde Teknikoak. LABI teknikoak pandemiaren bilakaera aztertuko du, ondoren, LABIren Aholku Batzordeari proposamena igortzeko. LABI teknikoaren proposamena jasotakoan, bihar goizean, 09:00etan, batzarra egingo du LABIren Aholku Batzordeak.\nLABIren Aholku Batzordearen bileraren osteko prentsaurrekoa zuzenean jarraitu ahalko da eitb.eus-en.\nOstalari batzuek beren taberna edo jatetxeak zabaldu dituzte, baina beste batzuek, berriz, bihar Eusko Jaurlaritzak hartzen duen erabakiaren zain egotea erabaki dute.\nDena dela, bilera horien atarian, Eusko Jaurlaritzak iradoki du litekeena dela murrizketak bere horretan uztea. Bingen Zupiria Eusko Jaurlaritzako bozeramailearen esanetan, egun indarrean dauden neurriak murriztaileak dira dagoeneko. Ildo horretan, mezua bidali die herritarrei. Horren esanetan, murrizketen helburua ez da sektore bat bera ere izorratzea.\nEusko Jaurlaritzaren azken dekretuaren espiritua mantentzen dela azpimarratu zuen atzo Bingen Zupiriak, eta ostalaritzari eragiten dioten neurriak gogorarazi zituen.\nOstiraleko LABI politikoak neurri guztiak berrikusiko ditu, ez bakarrik ostalaritzari dagozkionak. Ostalaritza alde batera utzita, eskola kirolaren eta mugikortasunaren inguruan erabaki dezakeenak piztu du arreta.\nLABIren hurrengo bileran neurri zorrotzagoak hartu behar ez izatea espero duela adierazi zuen Iñigo Urkullu lehendakariak iragan astean.\nEAEko Justizia Auzitegi Nagusiaren erabakiak eztabaida piztu du\nEAEko Justizia Auzitegi Nagusiaren erabakiak hautsak harrotu ditu. Albistea ezagutu zen egun berean, Bingen Zupiria Eusko Jaurlaritzako bozeramaileak "bereziki larritzat" jo zuen Euskal Autonomia Erkidegoko Justizia Auzitegi Nagusiak osasun kontuak baloratzea.\nZupiriak esandakoaren ildo beretik mintzatu zen Gotzone Sagardui Osasun sailburua ere. Eusko Legebiltzarrean egindako agerraldian esan zuen EAEko Justizia Auzitegi Nagusiaren autoak ahuldu egiten dituela Eusko Jaurlaritzak osasuna zaintzeko dituen tresnak.\nOstalaritzaren sektorea, berriz, pozik agertu zen ebazpenarekin.\nAdituek, bestalde, uste dute ez dela ostalaritza irekitzeko garaia.


Elzange - Wikipedia, entziklopedia askea.\nGuy SOULET (2014-2020)\n49° 21′ 46″ N, 6° 17′ 05″ E / 49.3628°N,6.2847°E / 49.3628; 6.2847Koordenatuak: 49° 21′ 46″ N, 6° 17′ 05″ E / 49.3628°N,6.2847°E / 49.3628; 6.2847\nDistroff, Inglange, Kœnigsmacker, Oudrenne eta Valmestroff\nElzange Frantziako udalerri bat da, Moselle departamenduan dagoena, Grand Est eskualdean. 2013an 772 biztanle zituen.\n2007an Elzange udalerrian erroldatutako biztanleak 772 ziren. Familiak 262 ziren, horien artean 40 pertsona bakarrekoak ziren (24 bakarrik bizi ziren gizonak eta 16 bakarrik bizi ziren emakumeak), 67 seme-alabarik gabeko familiak ziren, 131 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 272 etxebizitza zeuden, 260 familiaren etxebizitza nagusia ziren, 3 bigarren erresidentzia ziren eta 9 hutsik zeuden. 261 etxeak ziren eta 10 apartamentuak ziren. 260 etxebizitza nagusietatik 213 bere jabearen bizilekua ziren, 41 alokairuan okupaturik zeuden eta 6 doan lagata zeuden; 4 etxek bi gela zituzten, 27 etxek hiru zituzten, 70 etxek lau zituzten eta 159 etxek bost zituzten. 215 etxek euren parking plaza propioa zuten azpian. 100 etxetan ibilgailu bat zegoen eta 145 etxetan bat baino gehiago zituzten.\nElzange udalerriko biztanleria-piramidea 2009an .\n2007an lan egiteko adina zuten pertsonak 510 ziren, horien artean 373 aktiboak ziren eta 137 inaktiboak ziren. 373 pertsona aktiboetatik 346 lanean zeuden (193 gizon eta 153 emakume) eta 27 langabezian zeuden (10 gizon eta 17 emakume). 137 pertsona inaktiboetatik 23 erretiraturik zeuden, 55 ikasten zeuden eta 59 "bestelako inaktibo" gisa sailkaturik zeuden.\n2009an Elzange udalerrian 259 unitate fiskal zeuden, 767,5 pertsonek osaturik. Pertsona bakoitzeko diru-sarrera fiskalaren mediana urteko 17.471 euro zen.\n2000. urtean Elzange udalerrian 4 nekazaritza-ustiategi zeuden.\nValmestroff (1,7 km)\nInglange (2,0 km)\nOudrenne (3,6 km)\nDistroff (3,6 km)\nKœnigsmacker (3,7 km)\nKuntzig (3,9 km)\nBNF: 15265698v (data)\nOrriaren azken aldaketa: 6 urtarrila 2020, 14:24.


Data My Pet » 3 Things jakin behar duzu zion Entregatu nahi duzu bada\nAzken eguneratzea: Oct. 28 2020 | 2 min irakurri\nEmakume askok egingo esatean ados gaur egungo gizakiek konpromisoaren beldur sendoa erakutsi orduan harreman da. Psikoloen duzu joera bera esango konturatu omen kontrako sexu eta azalduko guztiak beldur hori erroak buruz – kezka bere askatasuna galtzeko, beren pribatutasuna eta independentzia. Are you inpresioa zure bikotearekin ez konprometitzeko prest pean? Zure bihotza giltza duzula eta zure ekintza hori bere harremana ostatu edo bertan hartu hurrengo maila nahi erabakiaren gainean eragin handia dute jakin behar duzu. Konpromisoa ez da zerbait gizon bat egon hitz egin ahal, dagoeneko badakizu. Eskuineko erritmoaren jaso baduzu, egin konpromisoa zion nahi baduzu, guztiak ekartzea emozio berezia egingo zarela One ulertu zion.\nEgin berezia sentitzen zion\nNo bat gustatzen balitz bezala bete lan deskribapen bat ez aztertutako sentimendua. Hartu denbora zure gizona ezagutzeko beharrean joan checklist baten bidez hura ziurtatu bat bera da zuen egiteko egiteko. Mendekoa denean, Emakume moderno askok dute nahi dutena agerian gizon bat ohitura are nor da benetan ezagutzearen aurretik. Da gure hectic bizitza delako? Agian, baina ez duzu utzi senar bat aurkitzea gizarte-presioari zure zoriontasun modu stand. Egin zure lasaia sentitzen zer ordez mezua ireki zuen lanpostu bat betez transmititzeko zuen berezia. Handienetako bat da; beldurra gizon handienetako dute ez bada, orduan, harreman eta konpromisoa da. Gizon bat lortzen denean badakizu etsipenez senarra baten bila, Hegaldia hartuko zuen. Zure harreman bat hasieran elkarrekintza guztiak gizona ezagutzeko jakin izan beharko. Sentitzen segurtatu zion Egiten.\nEz utzi too presionatuta sentitzen zion\nBadira aukera handia zure lasaia presionatuta sentitzen berehala izango duzu zure bizitza guztian aldatzen bada, bere inguruan. Things gertatuko pixkanaka, nahiz eta maitasunari buruz hitz egin dugu lehen begiradan. Gainera, konpromisoa barrutik etorriko da, eta ezin da inor gainean behartu. Zion jaramonik egin gabe, Zeure bizitza bizitzeko! Egin zion erantzuteko, baina ez ahaztu, familia eta lagunak baita egin behar duzu. Bestetik, ez dutela mehatxatzen zion bost minuturo uzteko. Kontuz alaia eta fidagarria! Egin zortea duzu sentitu zen eta luze konpromiso sentimendua laster garatuko ditu zain geratu du.\nSortu berarekin une positiboa\nHarreman iraunkorrak bat ezin da oinarri sendoa duten bata bestearen maitasuna eta oroitzapen berarekin metatu dira zuretzat da gabe eraiki. Ziurtatu ordua aurkituko duzu, eta zure sormena erabili duzula zion harritzea eta oroitzapen mota eskubidea eraikitzeko. Aurre gogoa dela zure harreman etorkizunari buruz hitz egin, ez du axola zenbat obsess gaia baino gehiago duzu. Kontuz dibertigarri eta ludiko! Norbait egon egotea gustuko du! Une positiboak gizon baten bihotza giltza dira.


Ibai Aldalur: "25 urteko ibilian, pila bat eman dit Ikasberri kirol elkarteak" - Urola Kostako Hitza : Urola Kostako Hitza\nIbai Aldalur, 25. urteurreneko kamisetarekin. (Angel Argazkiak)\n40 urte beteko ditu aurten Ibai Aldalurrek (Azpeitia, 1982), eta bizitza erdia baino gehiago egin du Ikasberri kirol elkartean: 25 urte, guztira. Horixe da elkarteak aurten ospatuko duen urtemugaren zenbakia ere. 40 urteko bizitza, 25 urteko futbol ibilbidea eta klubaren 25. urteurrena; zenbaki borobil horiek aprobetxatuz, futbola uztea erabaki du Aldalurrek. “Uste dut zenbaki politak direla agur esateko”, dio. Dena den, elkarteko lehendakari izaten jarraituko du aurrerantzean ere.\nIkasberri kirol elkarteak 25 urte beteko ditu aurten, eta zu urte horietan guztietan izan zara hango kide.\nKluba martxan hasi zenetik aritu naiz futbolean Ikasberrin, eta 2018tik, gainera, elkarteko lehendakaria naiz. Beti galdetzen nion neure buruari noiz utziko nuen futbola, eta azkenean, erabaki dut 25 urte eginda uztea. Lehendakari postua ez dut alde batera utziko oraingoz, ordea.\nElkartearen 25. urteurrenaren harira, zuzendaritzako kideek hainbat egitasmo jarri dituzue martxan.\nBai, urteurrena ospatzeko, ekintza batzuk antolatzen ari gara. Klubaren denboraldi amaierako bazkaria egingo dugu ekainaren 4an, eta egun horretan, beteranoekin partida bat jokatuko dugu; lehen Ikasberrin jokatu zuen jendeak oraingo taldekideen aurka jokatzea nahi dugu. Animatzen diren beteranoak jar daitezela kirol elkartekoekin harremanetan, eta ondoren, guztiok elkarrekin joango gara bazkaltzera. Era berean, elkartearen logoa berritu eta kamisetak atera ditugu, eta urteotan Ikasberri kirol elkartetik igaro direnei banatuko dizkiegu kamiseta horiek. Klubetik igaro diren denek eska dezakete elastikoa, eta trukean eskatuko dugun gauza bakarra izango da hori jantzita argazki bat bidaltzea. Horrez gain, klubaren ibilbideko argazki zaharrak biltzen aritu gara.\nNolakoak izan ziren Ikasberri kirol elkartearen hastapenak?\nBereizketa bat egin behar da hori azaltzeko: Ikasberri kirol elkartea 1996. urtearen bukaeran hasi zen martxan, pilota, atletismoa eta beste hainbat kirol jorratzeko helburuarekin, baina 1997ko udara arte ez zen futbol taldea sortu. Kadeteena izan zen aurreneko futbol talde federatua.\nNola eboluzionatu du elkarteak urte hauetan?\nIkasberri Azpeitiko Ikastolako gurasoek sortu zuten elkartea, eta pilota partidak, atletismo saioak, rallysprintak, kros mistoak eta abar antolatzen hasi ziren. Arlo horiek pixkanaka indarra galtzen joan dira, nahiz eta palaz aritzen diren pare bat pertsona izan ditugun federatuta klubean. Gaur egun, futbol arloan soilik aritzen da Ikasberri kirol elkartea. Duela urte batzuk, gurasoen artean erreleborik ez zegoela eta, guk hartu genuen zuzendaritzaren lekukoa.\nLehendakari zaren aldetik, zein da zure egitekoa?\nLehendakari ardura hartu nuenean, 11-12 pertsona hasi ginen zuzendaritza taldean, eta arlo ezberdinak landu beharra zegoela ikusi genuen. Orduan, ardurak banatu genituen gure artean. Lehendakari gisa, kudeaketari dagozkion hainbat kontu egin behar izaten ditut: federazioarekin bilerak egin, babesleak lortu… Elkartean aurpegia ematen duena-edo izatea dagokit.\nGaur egun, zenbat talde ditu Ikasberri kirol elkarteak?\nSei futbol talde; infantiletatik hasi eta Gizonezkoen Gorengo Mailara arte. Gaur-gaurkoz, talde guztiak dira mutilenak. Nesken taldeak izan ditugu, baina kostatu egin zaigu horiei eustea. Klub guztiek nahi dute nesken taldea izatea, eta inguruotan ez da aritzen guk nahi adina emakume futbolean. Aurrera begira, hori litzateke kirol elkartearen erronketako bat; emakumeen taldea sortzea.\nZer harreman izango duzu aurrerantzean futbolarekin?\nIkusi egin beharko dugu. Ez da gauza bera klubeko jokalaria izan, eta aldi berean, lehendakari ere izatea, edo jokatu gabe izatea lehendakari. Astero entrenatzen ari bazara, jendearekin zaudenez, bertatik bertara ikusi ohi duzu zein diren beharrak, eta harreman hori nolabait hoztu egingo da aurrerantzean. Pena pixka bat ematen dit horrek.\nZure bizi erdia baino gehiago daramazu Ikasberri kirol elkartean.\nEgia da. Ez naiz jarri aztertzen nolakoa izango den nire bizitza aurrerantzean, baina imajinatzen dut, irailetik aurrera, nabarituko dudala futbolean jokatzearen hutsunea. Ea nola egiten diodan aurre horri. Ez dakit afizio berriren bat bilatuko dudan edo zer egingo dudan. Ez naiz pentsatzen jarri.\n1997an hasi zinen Ikasberri kirol elkartean, eta 2022ra arte, klubeko ia kategoria denetan jokatu duzu. Zer da zuretzat Ikasberri kirol elkartea?\n25 urteko ibilian, pila bat eman dit klubak. Inertziaz hasi nintzen Ikasberrin jokatzen. Eskola kiroletik jauzi egiteko garaian, Lagun Onak zen Azpeitian futbolean federatuta jokatzeko aukera ematen zuen klub bakarra. Orduan, hutsune bat zegoela ikusi zuen Ikasberri Ikastolak, herriko jende pila batek nahi zuelako futbolean segitu eta ez zeukalako horretarako aukerarik. Hortik sortu zuten Ikasberriren lehen talde hura, Lagun Onaken jokatzeko aukerarik ez zuten gaztetxoei irtenbide bat emateko, eta asko pentsatu gabe eman nuen izena. Gero, segi eta segi, gustura aritu naiz gaur egunera arte. Neure betiko kuadrillaz aparte, beste kuadrilla bat bilakatu da Ikasberrin egin dudan lagun taldea. Asko baloratzen dut hori; horrek asko bultzatu nau hainbeste urtean jarraitzera. Gainera, pertsonalki hazten lagundu dit futbolak. Ni beti izan naiz txikia, eta kirolak lagundu dit horretaz barre egiten eta izaera lantzen.\nIkasberriren talde ezberdinetan aritu zara urteotan, eta azken neurketa joan den astean jokatu zenuen, Lehen Erregional Mailako taldearekin. Nola oroitzen duzu egun hura?\nGerriko minez ibili nintzen aurreko astean, eta oso-oso justu iritsi nintzen partidara. Beldurrez nengoen, ez nekielako jokatzeko moduan izango al nintzen. Azkenean, nahiz eta ez zen partida oso ona izan, bukaerara arte aguantatu nuen zelaian. Partida amaitu baino pixka bat lehenago aldatu ninduten, eta txaloak jaso nituen, pasilloa egin zidaten, pankarta pare bat ere jarri zizkidaten… Pasilloa, gainera, ez zidaten egin jokalariek bakarrik; partida ikustera joan ziren denek, aitak ere bai… Sekulako ilusioa egin zidan horrek. Horrez gain, kamiseta bat oparitu zidaten, eta ondoren, afaltzera joan ginen taldekideak. Egun polita izan zen; gozatu egin nuen.\nZein duzu futbol ibilbideko oroitzapenik txarrena? Eta onena?\nTxarrak beti dira lesioak: lotailu gurutzatua hautsi nuen duela urte batzuk, esaterako. Oroitzapen onak, bestalde, asko dira: mailaz igo gineneko bizipenak, ibilbideko azken partida, bidean egin ditudan lagunak, afariak… Ezingo nuke bat aukeratu.\nAldalurren azken partidako irudi bat. (Utzitakoa)


balbula: April 2008\nastelehena, apirila 28, 2008\nErantzun esplizitoen galdegaia (II): Peru Abarca\nJuan Antonio de Mogel-ek 1881ean argitaratu zuen bere Peru Abarca famatua, zeinen titulu osoa da: EL DOCTOR PERU ABARCA, CATEDRÁTICO DE LA LENGUA BASCONGADA EN LA UNIVERSIDAD DE BASARTE ó DIÁLOGOS ENTRE UN RÚSTICO SOLITARIO BASCONGADO Y UN BARBERO CALLEJERO LLAMADO MAISU JUAN.\nErantzun esplizitoen estruktura aztertu nahi dugularik, esango nuke ze liburu hau bi aldiz zaigula interesgarri: alde batetik zeren liburuaren protagonista suertatzen zaigu euskararen katedratiko, Moguelen hitzetan; eta bestetik zeren euskararen jakintsu horrek mantentzen du elkarrizketa aski luze bat (kin bere mintzakide Maisu Juan) non alternatzen dira galdera eta erantzun esplizituak, nola nahi eta behar genuen guk an gure azterketa hau.\nIkus ditzagun, ba, Abarcaren erantzun esplizito batzuk:\n[Maisu Juan] ¿Cer da epallia?\n[Peru] Epallia da zuc carnaceruba esango ceunsquiona. [52. or.]\nIkus hurrengo hau:\n[MJ] Adisquidia, ¿cer da erretilluba?\n[P] Erretilluba da euscaldunen platera. Ecarrico deuscuben erretilubac euco ditu guichienez berroguei urte, ta iraungo dau beste aimbeste urtian. [54. or.]\nIkus hurrengo hau ere, ezin laburragoa:\n[MJ] ¿ce icen dozu?\n[P] Niri esaten deuste Peru batzuk, bestiac Perico: ... [56. or.]\nGure katedratikoak erabiltzen ditu modu guztietako erantzunak, hala nola:\n[MJ] Esaidazu, Peru, ce ganadu daucazun echian.\n[P] Daucaguz buztar-idi bi, bata belleguija, bestia zurija. ... . Daucaguz bigae bat, bigancha bi. Badauzcaguz oneez ostian zortzi basa-bei, ta basa-idisco galant bat, ta isten dot esan baga daucaguzala cecin-idi bi; bata echerako, ta bestia salduteco. [109. or.]\nAurreko erantzun horretan, aparte erabili galdegai posverbala, darabil aditza aurren-aurrena, ikusten denez. Erantzun beraren bigarren esaldian ere, hasieran doa aditza, hirugarrenean erabiltzen du ba- aurrizkia, eta laugarren batean berriro erabiltzen du aditza aurrena, barik arazorik. Orrialde berean ikus hurrengo bi aleak:\n[MJ] ¿Ceri esaten deutsazu chaala, ta ceri urrucia? ...\n[P] Chaala esaten jacó edocein beicumeri, dala arra, dala emia; ... [109. or.]\n[MJ] ¿Ezdaucazu ganadu lanadunic?\n[P] Bai, daucaguz laroguei guiberri; iruroguei ardi, aari bi, ta zortzi auntz. ... [109. or.]\nBeste bi ale:\n[MJ] ¿Nun dira zure seme, alaba ta otseiñac?\n[P] Batzuc juan zirian solora, ta bestiac basora iraurquiñac batuter: ... [119. or.]\n[MJ]¿cembat opiciale dira, ta cer aloguer emoten jaquee?\n[P] Dira lau biarguiñ; Ijelia, Urtzalla bi, ta Gatzamallia. ... [125. or.]\nNik uste argi gelditzen dela ezen Peru Abarcak ez zuela errespetatzen galdegai-legea, ezta elkarrizketan ere, ez-eta galderantzun esplizitoetan ere.\nIkus: Galdegai-legea: ezta galderantzun idatzietan ere\nposted by Jesus Rubio at astelehena, apirila 28, 2008 17 comments\nasteartea, apirila 22, 2008\nXabier Errotetak buruz euskararen tradizionea, Euskaltzaindiaren papera, Altuberen eredua, ...\nIrakur hurrengo komentarioa ganik Xabier Erroteta buruz tradizionea, Euskaltzaindia, Altuberen eredua, eta inguruko kontuak (komentarioa atera dut ti bloga na Erramun Gerrikagoitia: referentziak):\nEz dut arraberritu nahi aurreko thread edo diskusione–hari pesadilleskoa, zeinaren azken uztarkoetan ikusi eta irakurtu ahal ukan baitugu denetarik, eta ez beti ere sotilenetarik. Bizkitartean, emana naukonez hitza Lavin jaunari igorriren niola erantzuna hark eni korteski pausatutako zonbait galderer, nahi nuke orain bete ene hitza ahal bezain labur eta doi.\nGoazen beraz aitzina.\n“Cer gatic dira hain different euskara batu pro-ez_daquigu_ongui_cer hori eta ceuc hain elegantqui erabilcen duçun euscará?”\nZeren bi modelo edo eredu diferentari atxekitzen baitzaizte. Euskara batuak hartuak ditu beretzat modelo prosodiko sintaktiko lexiko batzuk eta nik hemen izkribatzeko hartuak ditut enetako beste batzuk. Hortik heldu da diferentzia.\n“Dena da casualitatea?”\nEz da kasualitatea. Da modelo diferentak hautatzearen ondorio naturala.\n“Cergatic uko eguiten deraucote Euskaltzaindiac eta' iratzizco traditioneari beçala ahozcoari ere?”\nEz dakit. Hein batean bederen uko egiten diotena bistan da, bainan arrazoina ez nekike erraiten xuxen. Ene ustez faktore anhitz elgartzen dirade ondorio hits horretara arribatzeko eta segur beharko litake egin analisi bat exhaustivoa arrapostu bat funtsez emaiteko. Nik abantzatzen ditut zenbait arrazoin posible, memento hunetan gogora heldu zaizkidanak:\n- Euskararen idatzizko tradizionea multiplea da bainan batua, definizionez, singularra. Tradizione horiek bana-banazka harturik indartsu eta konplet dirade, baina elgarrekilan nahasirik eman dezakete sikulusaltsa bat ezin irentsizkoa, artifizialez eta ineditoz. Euskalkiak ez dira letxuga mota differentak zeintzuk nahasten ahal baitirade nolanahika salada hazkor eta zalegarri bat moldatzeko, eta are gutiago nahasketa hori bururatzen bada hamar urteko epean. Nahi dut sinhetsi Euskaltzaindiako aitagoiek nahi ukan zutela tradizione anitzen sintesi bat egin baina ez dutela erreusitu, besterikgabe.\n- Gauza jakina da batuaren egitamua finkatzerakoan kriterio soziolinguistikoak eta demografikoak ere hartu zirela gogoan, eta horiek menturaz ez dira beti kriterio egokienak koiné edo mintzaira komun bateratu baten oinarriak finkatzeko.\n- Oro har, ez da sobera aintzat hartzen euskal literatura zaharraren tradizione aberatsa, eta hura errotik ezagutu gabez aisago pasatzen dira presentean ikusten diren zabarkeriak. Euskaltzaindiak beharko luke tradizione hori sustatu eta indartu, eta nahiz eta lan zerbait egin duen gure klasikoen textuak editatzen eta jendearen eskuetaratzen, langintza philologiko horretan axolduri bezain axolakabe agertu da jakitate hori bere deliberoetan aplikatzen eta euskaldunen artean prezarazten eta sozializatzen.\n- Gure tradizionea aski untsa ez ezagutzeak berekin ekarri du sobraniako sumisione bat Euskaltzaindiaren autoritatearekiko. Anitz gauza onhartu dira zeren Euskaltzaindiako zonbait lagunek hala erabaki dute eta kito. Adibidez, nik ene denbora guztian sekula ez dut irakurri euskal izkribatzaile klasikoen textuetan “-tzear” atzizki edo sufijoa, zein beti ageri baita “-tzer” forman. Bizkitartean, norbaitek dekretatu bide du “-tzear” behar dela izkribatu eta ordu beretik forma klasikoa zokoratua geratzen da. Ene ustez holako eta antzeko –eta puskaz graveagoko- bertze anitz mila kasutan beharko litzateke egon debate zabalago bat eta libertate gehiago opzione zenbaiten artean kontrastez eta persuasionez aukeratzeko, eta ez soilik manu hutsez. Azen ontzeko, gure artean manuak heldu dira goitik behera eta prozedura horrek arrunt itotzen du hizkuntza aferak adosteko piramidearen zolan beharrezkoak lirateken debateak. Sanedrinaren metodoa hautatu dute euskara batuaren aitagoiek beren lana egiteko, eta hori biziki gauza lanjerosa da ikusirik gidari horietako batzuen limitazione intelektual evidenteak.\n- Batuaren erraietan bizi da mormotxa bat asekaitza eta mortala: purismoa. Euskaltzaindiako doktoreek uste ukan dute xixare osasuntsua dela eta gure mintzairaren barneak agente patogenoetarik libre atxikitzen dituela, bainan funtsean diagnostiko ezinago okerra egin dute eta gure mintzairaren giharrak sendo eta puxant begiratu behar zituenak berak ari ditu karraskatzen, erkinarazten eta gosez hamikatzen, halako maneraz non sendagailua behar zena finean hilgailu bilakatu baitzaiku.\n“Euscararen litteratur traditionea eçagutzen dugunoc, eta Giovannic ongui eçagutzen duela emaiten du, jaquin ba daquigu goal bat sarthu deraucotela euscarari eta euscal culturari.\nCein da çure eritzia?”\nAkort niz zurekin. Gol bat sartu daukute, horrela erran ahal badadi. Bizkitartean, uste dut mila aldiz errazago zela gol hori sartzea ezenez-eta ez sartzea, erran nahi baita, gauzak gaizki egitea ezenez-eta modelo linguistiko eta prozeduramental egoki eta inpekable bat ardiestea lehen bermakoan. Hori izango zen erreusimendu bat kasik mirakuiluzkoa ikusirik gure hizkuntza eta populuaren fragmentazione izugarria eta ideologiaren interferentzia brutalak euskal linguistikaren munduan (cfr. Giovaniscot eta Joseph Anthonyren zenbait kommentario).\n“Cergatic euskara batua da den beçalacoa?”\nHalakoxea erditu zutelako moldatu zutenek. Zertako hautatu zuten molde hori eta ez bertze bat da koska. Arrapostua berek dakite.\n“Ez al dugu euscaldunoc gauça hoberic mereci?”\nEuskaldunok merezi dugu soilik zer ere baikara kapable ardiesteko eta hura. Nehork ez dauku emanen bixkotxa ahora guahurk ez badugu lehenik labean ezartzen.\n“Dena ecin da casualitatea içan!”\nKasualitatearen eta nezesitatearen arteko dema filosofikoaz mintzatzeko ez naiz kapable. Mintza bitez filosofoak horretaz.\n“Cer daduca positivotic euscara batuac?”\nEuskara batuak du positivorik ezen potentzial bat emaiten duela Euskal Herriko xoko guztietako euskaldunek ukan dezaten moien bat elgar konprenitzeko euskaraz.\n“Ceren niri personalqui euskara batua erdara (edocein erdara) baino arrotzagoa guerthatzen baitzait.”\nKonprenitzen dut sentipen hori ezen niahurk ere patitu baitut maiz aski. Ene kasuan batuaz izkribatu textuetan fastikagarrienik atzemaiten dutana da hizkera horren modelo prosodiko eta estilistikoaren pauperrimotasuna eta bere struktura sintaktikoen rigidotasun antihistorikoa, hainbatez deitoragarriagoa zenbatez eta denok baitakigu ezen euskara idatziaren sintaxia iragan mendetan izan dela izugarri suple, malgu, libre eta jostakina. Orain aldiz fluidotasun jostakari bezain emankor hori zebatu, hezi, zikiratu, ito eta sakrifikatu egin da Altube eta bertze zonbaitek imajinatu teoria absurdo batzuen aldarean, zein baita araztasun mitikoaren aldare idolatriko galgarria.\nHalere, ez genuke ahantzi behar euskalduner beren euskalkitik lekoreko euskalki guztiak maiz gertatu zaizkiela beren herriko erdara baino arrotzagoak. Zentzu horretan euskara batua zuretzat erdara baino arrotzagoa gertatzea ez da mirakulu, zeren erdaraz eskolatu, sozializatu, enplegatu eta hazi zaren eta ez batuaz (pentsu dut hala izan ditakela zure eta bertze anitzen kasuan, nahiz ez zaitudan ezagutzen personalki).\nposted by Jesus Rubio at asteartea, apirila 22, 2008 0 comments


Mozorroak erantzi - Bizkaiko Hitza\n2019, martxoak 01 Bizkaia, Iritzia 404\nAsteon, istorioari darion maitasunagatik, xalotasunagatik eta ausardiagatik bihotza kuzkurtzen duten albiste horietako baten berri izan dut. Eta ez da Hollywoodeko film bat; beharrik ere ez, gainera. Hemen daude protagonistak, gure artean, kasu honetan Barakaldon.\nHara bada: Pauldarrak emakumezko futbol taldearen koordinatzaileak azaldu duenez, oraintsu Gaztetxoen mailako (13-14 urte) taldeko jokalari baten ama klubarekin harremanetan jarri zen, alaba dela-eta berba egiteko. Delako koordinatzaileari atoan etorri omen zitzaizkion burura halakoetan mintzagai izaten diren gaiak: arazoak entrenatzailearekin, taldekideren batekin, familia-kontu larriren bat… Baina ez. Amak adierazi zion neskak ez zeukala inolako arazorik ez taldean, ez familian. Baina neska, benetan, ez dela neska, alegia, mutila dela. Eta behin gaztetxoak familiari aitortuta, onena zela klubari jakinaraztea (zer gertatuko zen beldurrez).\nBada, jakin dezazuen, Gaztetxoen mailako Pauldarrak emakumezkoen futbol taldearen azken partidan, atezainak soinean eraman duela, elastikoaren atzealdean, bere izena: Hugo. Hugok izugarri maite du bere lagun neskekin futbolean jokatzea, eta, Pauldarrak taldeari esker, hala egiten segituko du. Are gehiago, klubeko koordinatzaileak erantsi du euren kontra jokatuko duten talde guztiei, kasua jakinarazteaz gain, berau baliatzera dei egin dietela, balioetan hezteko eta sentsibilizatzeko jokalariak, teknikariak, gurasoak eta abar. Zelanbait, zera esan dezakegu, Hugok erantzi duela itotzen zuen mozorroa.\nEta istorio horren harira, zera gogoratu dut: Naizen elkartearen, hain zuzen ere, Euskal Herriko adin txikiko transexualen familiak biltzen dituen elkartearen, spot bat. Iragarki horretan, hainbat pertsonaia ospetsu elkarrizketatzen dira: Aritz Aduriz, Itziar Ituño, Miguel Indurain, Karlos Argiñano… Eta denekin berdin gertatzen da: elkarrizketatzaileak nor diren esateko eskatuta, brast botatzen dute zertan aritzen diren: “Ni Aritz Aduriz naiz, futbolari profesionala”. Ostera, aurkezleak eskatzen dienean zertan ari diren ez, baizik eta nor diren azaltzeko, isiltasuna da nagusi.\nGenero-identitatearen gaiaz harago, egia izanik hein handi batean egiten dugun hori ere bagarela, zenbat kostatzen zaigun geure burua definitzea zertara dedikatzen garen esan barik. Nola egin ere ez dakigu eta! Bestela esanda, ez al diegu demaseko garrantzia ematen “orain honetan ari naiz” edota “nire lana hauxe da”-lakoei? Ez al gara geure izatea bera nolabait ezkutatzen ari “zertan ari garen” horren pentzuan?\nBizitzan zehar, besteen aurrean agertzeko zein norberaren kontsolamendurako, hainbat mozorro janzten ohituta gaude. Egunotan hori tokatzen da, baina hobe genuke bizitzan estutzen gaituzten bestelako mozorro, kareta, maskara eta katamaloak eranzten ikastea. Badugu nondik ik(h)asi.


Hainbat ahultasun Phoenix Contact-en Switch FL tresnan | BCSC - Zibersegurtasun Euskal Zentroa\nHainbat ahultasun Phoenix Contact-en Switch FL tresnan\nSwitches FL 3xxx, 4xxx, 48xx ereduak, 1.0tik 1.33ra bitarteko firmware bertsioarekin.\nPositive Technologies enpresako Vyacheslav Moskvin, Semen Sokolov, Evgeniy Druzhinin, Georgy Zaytsev eta Ilya Karpov ikertzaileek mota hauetako hainbat ahultasun antzeman dituzte: bufferrak gainezka egitea, informazioa agerian geratzea eta Phoenix Contact-en FL switch kudeatuei eragiten dieten komandoen exekuzioa. Erasotzaile batek zerbitzuaren ukapen bat lor lezake, komandoen injekzioa burutu edo informazio sentikorra ikusi, ahultasun horiek baliatuta.\nFirmwarea 1.34 bertsiora edo goragoko batera eguneratzea gomendatzen da, ahultasun horiek konpontzeko.\nPhoenix Contact enpresak, gainera, kaltetutako bertsioetan switchen Web eragilea desgaitzeko gomendioa eman du, aldi baterako neurri moduan.\nKaltetutako gailuetara konfigurazio fitxategiak edo firmware eguneratzeko baimenak bidaltzeko aukera duen erasotzaile batek CGI ?config_transfer.cgi? eta ?software_update.cgi? fitxategien eskaera konprobaketaren ahultasun bat baliatu lezake sistema eragilearen komandoak exekutatu eta sareko zerbitzuaren ukapen bat lortzeko. Larritasun kritikoko ahultasun horretarako CVE-2018-10730 kodea erreserbatu da.\nErasotzaile batek bereziki diseinatutako ?cookie? bat bidal lezake bufferrak gainezka egitea eragiteko. Horrela, sistema eragileko fitxategietara baimenik gabe sar liteke eta fitxategiak sartu, urrutitik kodea exekutatu eta gailuaren segurtasun egoera konprometituta geratzeko. Larritasun kritikoko ahultasun horretarako CVE-2018-107228 kodea erreserbatu da.\nErasotzaile batek bereziki diseinatutako GET eskaerak bidal litzake, cookie, a ?menú_pxc.cgi? o ?index.cgi? eremua baliatuz, bufferrak gainezka egitea eraginez, eta Web edo Telnet zerbitzuak desgaituz zerbitzua ukatzeko, edo kodea urrutitik exekutatzeko. Larritasun kritikoko ahultasun horretarako CVE-2018-10731 kodea erreserbatu da.


Grebak Mercedesen larunbatetan ABEEak iraun bitartean, malgutasunaren abusuaren aurka – Hala Bedi\n> Grebak Mercedesen larunbatetan ABEEak iraun bitartean, malgutasunaren abusuaren aurka\nGrebak Mercedesen larunbatetan ABEEak iraun bitartean, malgutasunaren abusuaren aurka\n5 maiatza Erredakzioa KategoriaAlbisteak Iruzkinak desaktibatuta daude Grebak Mercedesen larunbatetan ABEEak iraun bitartean, malgutasunaren abusuaren aurka sarreran\nLAB eta ESK sindikatuek greba deialdiak egin dituzte Mercedes-Benz enpresan: "Onartezina da enpresak larunbatetan lan egin nahi izatea aldi baterako lan-erregulazioko aldian egonda".\nGreba egunak deitu dituzte Gasteizko Mercedes-Benz enpresan ABEEan daudeneko larunbatetan, LAB eta ESK sindikatuek, malgutasunaren abusuaren aurka. Enpresak larunbatetan lan egin nahi izatea, ABEEan egonda, onartezina dela uste dute: “Enpresari fabrikako langileen bizitzak errespetatzeko exijitzeko unea iritsi da; eta bada garaia larunbatetako erabilera mugatuko duen hitzarmen duin bat negoziatzeko, sindikatuen gehiengoaren plataforman jasotzen den bezala”.\nSalatu dutenez, hilabete asko dira enpresa hitzarmenak ematen dion malgutasuna abusuz erabiltzen ari dela. Hain zuzen ere, irailetik daude langileak, astez aste, ziurtasunez jakin gabe noiz egin beharko duten lan, “ezta noiz egongo garen gure ingurukoekin eta noiz bizi ahal izango dugun gure bizitza”. Enpresak ankerkeriaz jokatzen duela eta lantegian lan egiten duten pertsonen bizitza eta ingurukoenak axola ez zaizkiola erakusten duela uste dute.\nGogorarazi dute, gainera, testuingurua gogorra dela aurretik ere: zuzendaritzak 30 eguneko ABEEa ezarri zuela, Hitzarmenaren Negoziazio Mahaia blokeatu duela, malgutasuna are gehiago handitu nahi duela, 12 ordu arteko asteburuko lan eredu berri bat ezarri nahi duela eta kontratazio berriak are gehiago baztertuz. Egoera horretan eta ABEEan egonda, larunbatetan langileak aktibatzea onartezina dela uste dute sindikatuek.\nLABen eta ESKren sail sindikalek langileei malgutasunaren gehiegizko erabileraren aurka protesta egiteko mekanismo bat eskaini nahi izan dietela azaldu dute. Horretarako, greba deialdiei eutsiko diete larunbat guztietan, aldi baterako lan-erregulazioak indarrean jarraitzen duen bitartean.\n← Literatura | Miguel (Zapateneo): “En este ámbito muchos problemas y discusiones humanas clásicas de las grandes preguntas, pero también con rabiosa actualidad y candentes, se presentan de una manera narrativamente peculiar”\nElkarretaratzea deitu du Gasteizko E28 Koordinadorak Bilboko erailketak salatzeko →


Programak eta bezeroak\nSektorean lan egizu\nManufacturing the Sky\nHonako webgune hau Eusko Jaurlaritzaren Elkarteen Erregistroan inskribatuta dago, 1. Atalean, AS/B/07105/1997 zenbakiarekin; IFK: G-48968978.\nEAEko Aeronautika eta Espazioko Kluster Elkartean (aurrerantzean HEGAN), aldatu egin dugu datuak babesteko gure politika.\nEz dira aldatu egiten ditugun datu-tratamenduen funtsezko alderdiak, baina informazio gehiago txertatu dugu, xehetasun guztiak ezagutu ditzazun.\nNortasuna HEGAN (EAEko Aeronautika eta Espazioko Kluster Elkartea)\nHelbidea Parke Teknologikoa – 303. eraik. – 48170 Zamudio - Bizkaia\nTelefonoa +34 944 318 987\nHEGANen, honako helburu honekin tratatzen ditugu zure datu pertsonalak:\nHornitzaileekin, bazkideekin eta enplegatuekin ezarritako harremana kudeatzea eta administratzea.\nGure webgunearen bidez edo beste bitarteko baten bidez galdera bat egiten badiguzu, zure kontsulta eta galderei erantzutea.\nZure CV bidali baldin badiguzu, egungo nahiz etorkizuneko hautapen-prozesuetan sartuko zaitugu.\nEdozein modutan ere, emandako datuen egiazkotasunaren arduradun izango zara, eta berorietan gertatutako edozein aldaketaren berri eman beharko diguzu; HEGANek ez du inolako erantzukizunik izango gai horretan.\nEz dugu emandako informazioan oinarritutako “merkataritza-profilik” egingo.\nHauxe da zure datuak tratatzeko lege-oinarria:\nKontratu bat edo aurrekontratu bat gauzatzea, gure bazkidea, enplegatua edo hornitzailea baldin bazara.\nInteresdunak bere datuak tratatzeko berariaz emandako baimena:\nGure webgunearen edo beste baliabideren baten bidez kontsulta bat egiterakoan.\nWebgunearen bidez edo posta elektronikoz zure curriculum vitaea helarazten diguzunean.\nZure baimena edozein unetan baliogabetzeko eskubidea izango duzu, baimen horren barnean sartzen den edozein tratamendurako.\nKontratu bidezko harremana dugun bitartean gordeko ditugu zure datu pertsonalak.\nKontsulta bat egiterakoan emandako datuak 2 urteko epean ezabatuko dira gehienez ere.\nTratamenduaren xedeari eusteko bi aldeen interesa dagoen bitartean gordeko da zure curriculuma. Enplegu-poltsa ataleko CVak zuek txertatzen eta kudeatzen dituzue, eta sei hilean behin automatikoki ezabatuko dira.\nHEGAN Elkartearekin duzun harremana amaitzen bada, zure datuak ezeztatu egingo dira. Hala ere, legezko eginbeharrak betetzeko beharrezko denboran gorde behar ditugu. Gordetzen diren denbora horretan, zure datuak blokeatuta egongo dira, eta ez ditugu beste ezertarako erabiliko. Gordetzeko legezko epeak amaitutakoan, zure datu pertsonalak behin betiko ezabatuko ditugu.\nZure datak administrazioei, agintariei eta erakunde publikoei (epaitegiak eta auzitegiak barne) jakinaraziko zaizkie, beharrezkoa denean edo aplikagarri den araudiak hala eskatzen duenean.\nZure curriculuma beste enpresa batzuei laga ahal izango zaie, EUSKADIKO AERONAUTIKA ETA ESPAZIOKO KLUSTER ELKARTEKO bazkideei, hain zuzen.\nHEGANeko konfiantzazko hornitzaileek ere zure datuak eskuratu ahal izango dituzte, gure jarduera garatu ahal izateko eta kontratatutako zerbitzuak eskaintzeko. HEGANek zehaztutako xedeetarako tratatuko dituzte zure datuak hornitzaile horiek.\nBeste herrialde batzuetara zuzendutako transferentziak:\nHEGANek ez du zure datuen nazioarteko transferentziarik egingo.\nESKURATZEA Gure fitxategietan jasotako zure datu pertsonalak kontsultatu ahal izango dituzu. HEGAN\nParke Teknologikoa – 303. eraik. – 48170 Zamudio - Bizkaia\nZUZENTZEA Zure datu pertsonalak aldatu ahal izango dituzu, zuzenak ez direnean.\nEZABATZEA Zure datuak ezabatzeko eskatu ahal izango duzu.\nAURKA EGITEA Zure datuak ez tratatzeko eskatu ahal izango duzu.\nTRATAMENDUA MUGATZEA Zure datuen tratamendua mugatzeko eskatu ahal izango duzu, honako kasu hauetan:\nZure datuen zuzentasunari egindako aurkaratzea egiaztatzen den bitartean.\nTratamendua legez kanpokoa denean, baina zure datuak ezabatzea nahi ez duzunean.\nHEGANek zure datuak tratatu behar ez dituenean, baina zuk erreklamazioak egiteko edo babesteko behar dituzunean.\nInteres publikoko misio baterako edo legezko interes bat asetzeko zure datuak tratatzearen aurka agertu zarenean, tratatzeko legezko arrazoiak zure arrazoien gainetik dauden egiaztatzen den bitartean.\nDATUAK ERAMATEA Helarazi dizkiguzun datu pertsonalak eta HEGANekin duzun kontratu-harremanaren bidez lortu direnak jaso ahal izango dituzu, bai eta beste erakunde batera bidali ere.\nZure datu pertsonalak araudiarekin bat etorriz tratatu ez ditugula uste baduzu, lehenago adierazitako arretarako kanalen bidez jar zaitezke gurekin harremanetan. Hala ere, Datuak Babesteko Espainiako Agentzian erreklamazioa aurkeztu ahal izango duzu. (www.agpd.es)\nZURE ESKUBIDEAK GAUZATZEKO, ERANTSI ESKABIDEARI ZURE NAN-AREN EDO ZURE NORTASUNA EGIAZTATZEKO AGIRI BALIOKIDE BATEN KOPIA.\nESKUBIDE HAUEK GAUZATZEA DOAKOA DA\nWebguneek zure ekipora transferitzen dituzten fitxategi txikiak dira cookieak, zure lehentasunei buruzko informazioa jasotzeko xedea dutenak. Nabigatzeko esperientzia hobetu dezakete, webguneek zure lehentasunak gogoratuko dituztelako edo zenbait webgune bisitatzen dituzunean saioa hasi behar izatea saihesten dutelako. Hala ere, zenbait cookiek zure pribatutasuna arriskuan jar dezakete, bisitatzen dituzun webguneak arakatzen dituztelako.\nAfiliatuen cookieak: beste webgune batzuetatik datozen bisiten jarraipena egiteko aukera ematen dute, eta webguneak afiliazio-kontratua ezartzen du haiekin (afiliazio-enpresak).\nPublizitatearekin eta jokaerarekin lotutako cookieak: erabiltzailearen lehentasunei eta aukerei buruzko informazioa biltzen dute (retargeting).\nCookie teknikoak eta funtzionalak: webgunea erabiltzeko eta kontratatutako zerbitzua eskaintzeko beharrezkoak dira.\nWebguneak bere cookien politikari buruzko informazioa erakusten du saioa abiaraztean, erabiltzaileak ezagutu dezan eta cookieak erabiltzen dituela jakin dezan. Informazio horren aurrean, honako hauek egin ditzakegu:\nOnartu: saio berean webgunearen edozein orrialdetan sartzean ez da oharra berriz agertuko\nKonfigurazioa aldatu: gure nabigatzailearen konfigurazioa aldatu ahal izango dugu, edozein unetan cookieak mugatzeko edo blokeatzeko. Cookieak mugatzen edo blokeatzen baditugu, webgunearen funtzionaltasunak murriztu daitezke.\nNabigatzen jarraitu edo korritze-barran mugitu: kasu honetan, cookieak onartzen direla ulertuko da.\nNola ezabatu cookieak nabigatzailetik\nChrome nabigatzaileari buruzko informazio gehiago lortzeko, sakatu hemen: http://support.google.com/chrome/answer/95647?hl=es\nInternet Explorer nabigatzaileari buruzko informazio gehiago lortzeko, sakatu hemen: https://support.microsoft.com/es-es/help/17442/windows-internet-explorer-delete-manage-cookies\nSafari nabigatzaileari buruzko informazio gehiago lortzeko, sakatu hemen: http://support.apple.com/kb/PH5042\nOpera nabigatzaileari buruzko informazio gehiago lortzeko, sakatu hemen: https://help.opera.com/en/latest/web-preferences/#cookies\nBeste nabigatzaile batzuk: Kontsultatu zure nabigatzaileari buruzko dokumentazioa.\nZer cookie erabiltzen ditu gure webguneak?\nAtal honetan, guk erabiltzen ditugun cookiei buruzko informazioa aurkituko duzu (gureak nahiz hirugarrenenak):\nASPXAUTH: Bazkideen sesioa mantentzeko cookia.\nASP.NET_SessionId: Sesio cookia.\nCONSENT: Google Maps cookia.\nErabilerraztasunaren bidez, zenbait erabiltzaile taldek Interneten nabigatzerakoan dituzten oztopoak kentzea edo gutxitzea lortu nahi da, horrela, informazioa eskuratzeko aukera emateko. Erabiltzaileen zailtasunak zailtasun fisikoak, psikikoak edo erabiltzen duten teknologiarekin zerikusia dutenak izan daitezke:\nZenbait gailu falta izatea (sagua, teklatua, etab.)\nZailtasun pertsonal edo teknologiko horiez jabetuta, bitarteko hauek erabiltzeko herritar guztiek duten eskubidea bermatu nahi du HEGANek, mundu fisikoan nahiz mundu birtualean, herritar orok sareko zerbitzuak erabiltzeko aukera izan dezan, izan ditzakeen arazo fisikoak, zentzumen arazoak edo arazo kognitiboak gorabehera.\nHEGANen webgune hau ´Web Content Accessibility Guidelines 1.0´ (Web 1.0 guneko edukietarako erabilerraztasunari buruzko ildoak) dokumentuan zehaztutako erabilerraztasunaren jarraibideak, W3C-ko Web Accessibility Initiative - WAI lan taldeak emandakoak, kontuan hartuta egin da. Herritar guztiei Internet bidez eskainitako informazioa eskuratzeko erraztasuna ematea da jarraibide horien helburua. Horretarako, HEGANeko orriak HTML eta CSS kodetze hizkuntzak erabiliz programatu eta maketatu dira; hizkuntza horien bidez, orriak erabilgarriagoak dira, bai ahalmen urritasunak dituztenentzat bai eta ez dituztenentzat ere. Era berean, hizkuntza horiek erabiliz, nabigazioa garbiagoa eta sendoagoa da, orriak ikusteko erabiltzen den gailua edozein izanik ere.\nErabilerraztasuna hobetzeko, besteak beste, honako neurri hauek hartu dira:\nIrudiak. Ordezko bertsioak txertatu dira, testu formatuan.\nTestuaren tamaina. Erabilitako iturriek tamaina erlatiboa dute, eta erabiltzaileak erabiltzen ari den nabigatzailetik kontrola dezake tamaina.\nAA lehentasun eta adostasun maila erabili da.\nEUSKADIKO AERONAUTIKAKO ETA ESPAZIOKO KLUSTER ELKARTEA (HEGAN) da interesdunaren datu pertsonalen tratamenduaren arduraduna, eta jakinarazten dizu datu horiek honako lege honetan xedatutakoarekin bat etorrita tratatuko direla: Datu pertsonalak babesteari eta eskubide digitalak bermatzeari buruzko 3/2018 Lege Organikoa; beraz, honako informazioa eman nahi dizugu tratamenduaz:\nTratamenduaren xedeak: arduradunaren interes legitimoan oinarrituta: enpresako enplegu baterako hautagaiekiko erlazioaren kudeaketa.\nInteresdunaren baimenarekin: datu horiek EUSKADIKO AERONAUTIKAKO ETA ESPAZIOKO KLUSTER ELKARTEKO bazkide diren beste enpresa batzuei lagatzea.\nDatuen kontserbaziorako irizpideak: tratamenduaren xedeari eusteko bi aldeek interesa duten bitartean gordeko dira datuak, eta xede horretarako jada beharrezkoak ez direnean, ezabatu egingo dira, segurtasun-neurri egokiak hartuta, datuen seudonimizazioa edo datu horien erabateko suntsiketa bermatzeko.\nDatuen komunikazioa: zure datuak hirugarrenei eman diezazkiekegu, tratamenduaren xedea lortzeko beharrezkoa denean, edota agintari publikoei, legezko betebeharrak betetzeko.\nInteresdunari dagozkion eskubideak:\nEdozein unetan baimena bertan behera uzteko eskubidea.\nDatuen sarbiderako, zuzenketarako, eramangarritasunerako eta ezabatzeko eskubideak, eta horien tratamendua mugatzeko edo horri aurka egiteko eskubideak\nKontrol-agintaritzaren aurrean (www.aepd.es) erreklamazioa aurkezteko eskubidea, tratamendua indarreko araudiarekin bat ez datorrela uste baduzu.\n"hegan.com" guneak konpromisoa hartzen du datu pertsonalak sekretupean eta isilpean gordetzeko nahiz konfidentzialtasunez tratatzeko, eta datuok aldatu edo galdu ez daitezen eta baimenik gabeko inor bertan sar dadin saihesteko beharrezko neurri teknikoak, antolamenduzkoak nahiz segurtasunezkoak hartuko ditu, Datu Pertsonalak Babesteko abenduaren 13ko 15/1999 Lege Organikoarekin eta aplikatu beharreko gainerako legerian zehaztutakoarekin bat etorrita.\nDena den, erabiltzaileak egiazko datuak emateko erantzukizuna izango du, eta "hegan.com" guneak datu faltsuak eman dituen edozein erabiltzaile zerbitzuetatik kanpo uzteko eskubidea izango du; gainera, zuzenbidearen arabera ezar daitezkeen ekintza guztiak gauza daitezke.\nDatuen sarbiderako, zuzenketarako, eramangarritasunerako eta ezabatzeko eskubideak, eta horien tratamendua mugatzeko edo horri aurka egiteko eskubideak.\nErregistroa ez da burutu\nDagoeneko bazaude ekitaldi honetan erregistratua.\nWeb leku honek cookie-ak erabiltzen ditu\nCookie-ak erabiltzen ditugu nabigazio-esperientzia hobetzeko eta gure zerbitzuak zuri eskaini ahal izateko. Nabigatzen jarraitzen baduzu, beren erabilera onartzen duzula irizten dugu.\nZure baimena baliogabetzea edo informazio gehiago lortzea nahi baduzu kontsulta ezazu gure Cookie-Politika.


Gardenki: Estatistikaren hastapenak – Gizapedia\nEstatistikaren kontzeptua eta oinarrizko kontzeptu eta aplikazioak lantzen dira honeako gardenki hauetan, Estatistika: metodo deskribatzaileak (ekonomia eta enpresa) ikastaroaren baitan.\nGardenkiak, hemen, PDF formatoan, eta hemen, launaka inprimatzeko prest.\nIkasliburua: Estatistikaren hastapenak, eduki berdina zabalago.\nEstatistikaren kontzeptua eta oinarrizko kontzeptu eta aplikazioak lantzen dira ikasliburu honetan, Estatistika: metodo deskribatzaileak (ekonomia eta enpresa) ikastaroaren baitan. Ikasgai osoa, hemen, PDF formatoan. Ikus, gainera Gardenki: Estatistikaren…


Obaba: arima salbu, film polita Sustatu.eus - Teknologia albisteak\nObaba: arima salbu, film polita\n2005-09-15 : 17:09\nHasi da Donostiako Zinemaldia, 53.a, eta estreinaldirako "Obaba" ikusi dugu, Bernardo Atxagaren liburutik abiatuta Montxo Armendarizek egindako filma. Aretoa jendez gainezka, aurpegi ezagunak tartean, eta ikusmin handia.\nFilmaz hitz egin aurretik, baina, utz iezadazue excursus bat egiten. Toribio Altzaga XX. mende hasierako antzerkigile ezaguna izan zen, beste lan askoren artean "Burruntziya" izeneko komediaren sortzailea: neska batek atzetik bi mutil dituela-eta, neskaren amak senargaien diru-poltsaren arabera erabaki nahiko du auzia, eta horren inguruan sortuko dira hainbat egoera barregarri. Momentu batean, mutiletako batek ama horri galdetzen dio: "Baina zuk zer uste duzu dela ezkontza: txerri-tratua ala?". Eta amak erantzun: "Arima salbu, txerri-tratu jator-jatorra".\nPasadizo hori izan dut buruan film honetaz pentsatzean, eta azalduko dut zergatik. Atxagaren obra miresten duen batentzat, Obaba ez da edozer gauza, kasik totem bat da; hura zinemara eramatea pozgarria da edozein euskaldunentzat, baina aldi berean askorengan sumatu dut kezka: "Jasoko al du liburuaren benetako espiritua" (halakorik balego)? Kezka horri beste galdera bat eransten zaio filma espainolez errodatu dela jakinda: "Izango al du filmak Obabak islatzen zuen euskaltasuna" (halakorik balego, errepikatu behar)?\nAretotik atera eta oraindik ez daukat erantzun garbirik; esan nezake, akaso: "arima salbu, Obaba peto-petoa da", arima euskararekin identifikatuz gero (modu erromantikoan, esango luke baten batek). Dena dela, batetik, oso zalantzazkoa da Obabaren arima euskararekin lotzea, nahiz eta hizkuntzak pisu handia izan gure (euskaldun irakurleen) irudimenean eta iruditerian; bestetik, berriz, esango nuke helburua ez zela, inondik ere, Obaba peto-petoa berreraikitzea, eta, pelikula batek asmatuko badu, jakin behar duela oinarrian duen obra literariotik behar bezainbeste urruntzen.\nAlde horretatik, nire ustea da Montxo Armendariz gidoigile eta zuzendariak film on bat eraiki duela, beharbada bere filmik ausartena eta anbiziotsuena, ez agian biribilena. "Obabakoak" bezalako obra poliedriko bat zinemara moldatzerakoan, ezin zen ibili ahalik eta gehiena gordetzen eta errespetatzen; aitzitik, zirt-zart egin behar zuen, eta gidoian asmatu duela esango nuke, marko narratibo egoki bat sortuta: zinema-ikasle emakumezko gazte bat (Lourdes) bideo-kamera hartuta Obabara doa, eta han ezagutzen dituen pertsonengandik abiatuta joko du gero gibelera, zenbait atzera-saltoren bitartez, liburuko ipuinetako zenbait istorio kontatzeko, hala nola maistrarena, Esteban Werfellena, belarritik sartutako muskerrarena (ezagunenen artean), Klaus Hanhn edo lapurrarena (hain ezaguna ez dena); beste istorio batzuk laburki aipatzen dira, hala nola "Gauero aterako nintzateke paseatzera", eta besteren bat irudiz sujeritzen da: basurde ehizatuarena, esaterako.\nObaba zaharrean giroturiko istorioetan Armendarizek berezko duen esku on eta maisutasuna erakusten ditu, "Tasio"n eta "Secretos del corazon"en ongi frogatuak zituenak: herri txikia, giro estua, mendi arteko paisaia, haurren mundua... Obaba berrian, liburuaren jolas literario eta intelektuala desagertu da (eta hala behar zuen), horren ordez sexu apur bat eta misterio kutsua sartzeko, Amenabar edo Medem-en zenbait film gogorarazten dituzten detaileekin.\nEmaitza, gustura ikusten den filma. Literatur lanen moldatze zinematografikoek batez beste lortu ohi duten mailatik gorakoa. Istorio solteen eta osotasunaren arteko harmonia eta oreka ez dakit behar bezain biribildua dagoen, zerbait faltan edo sobran balu bezalako sentipen arraroa baitu tarteka ikusleak. Liburuarekin ahaztuz gero, igual hobeto.\nAntzezleen lana, ona. Lourdesena egiten duen Barbara Lennie aipatuko nuke, ezezaguna nuelako-edo; Mercedes Sampietro beteranoa ere nabarmen. Eta aktoreez ari garela, filma ikusi aurretik planteatu dudan bigarren galdera datorkit berriro gogora: hizkuntza alde batera utzita, ba al du film honek "euskalduntasunik"? Hitz hori nola definitu nahi duzuen, noski. Baina, arduradunetako batzuen naziotasuna alde batera utziz gero, nik neuk ezetz esango nuke. Dena dela, film espainol txukun bat dela aitortzeak min ematen badigu, beti dugu esatea euskal obra literario batetik pelikula unibertsala egin dutela. Eta poztekoa da, dudarik gabe.\n2005-09-15 : 17:37\nXabier Mendiguren Elizegi editore, blogari eta idazlea izango da aurten, iaz bezala, Sustaturen korrespontsala Zinemaldian (akreditazio egokiarekin, jakina).\nBere kronikak hemen eta bere blogean argitaratuko ditu.\nObaba filmarena, paperean zein digitalean, uste dugu dela film honek izan duen lehen kritika, duela minutu batzuk argitaratua hemen eta Eibar.org-en, beste inongo egunkari digital, hedabidek edo blogek baino lehen.\n2005-09-16 : 01:46\nAupa! Technorati tag bat sortu dugu, Donostiako Zinemaldia jarraitzeko: sansebastianfestival\n2005-09-16 : 10:06\nZuzendu beharrean gaude. Ez da Xabier Mendiguren Elizegirena lehen kritika. Egun bat lehenago, Variety aldizkariak ingelesez argitaratu zuen bat bere webgunean (erregistroa behar da irakurtzeko). Variety-koek duela egun batzuk Torontoko zinemaldian ikusiko zutela irudikatzen dugu.\nIzan ere, zinemaldi ofizial bateko sail ofizial batean estreinaldi osoa behar du izan film batek, baina Obabak ez du hori bete, lehiaketaz kanpo bada ere Kanadan izan baitzen benetako estreinaldia. Zinemaldiari jarraipena egin behar dion blog espainol batean irakurri dugu irregulartasun honen inguruko kritika.\n2005-09-16 : 11:06\nDirudienez, bi saio izan ditu Obaba filmak Toronto International 30 Film Festival delakoan.\nMasters atalean izan zen, eta Obaba filmaren aipamenean ikus daitekenez , lehen emanaldia joan zen ostiralean, irailak 9, gaueko 9:45etan ISABEL BADER THEATRE-n izan zen, eta bigarrena bihar, irailak 17, goizeko 9etan da.\n2005-09-16 : 11:48\nLeku askotan daude Torontoko estreinaldi horren aipamenak.\nBermeoko udalaren webeko kronika honetan dioenez, Obaba filmaren lehen emanaldian, Isabel Bader Theatre aretoa gainezka egon zen.\n2005-09-16 : 12:23\nDonostian irregulartasun guztiak ez dira berdin neurtzen... Pedreña kalera, bandera zuriarekin estropada ontzat eman arren, eta Obaba, berriz, aurrera, arauen kontra aurkeztu bada ere sail ofizialera...\n2005-09-16 : 19:29\nArimea salbu, txarri tratu jator jatorra. Espabilau, ez egon hor begire, hurreratu: txarri tratu, kendu begietatik esparatrapu. Ikusi pelikulea, behatu esparatrapu kendute jator-jator hor, ez joan beste inora. Behatu zelan dabilzan tratuan; ahal badozu ez jausi pekatuan, arima salbau. Pasau eta irten gatxetik; ez da benetako tratu, ez aintzakotzat hartu horko erretratu. Salbau arimea, hari mehea salbau, ez txarririk saldu zaldun horrei, horreei txarriei ez.\nEz begirau hor, espaloiko esparatrapu, eskerrak zinean dagoala etxeko eskribaua euskal arimea salbauteko. Zeozein zinea badoa atrapau egizue jator-jator eta kendu bertatik, galbidetik, arima saltzeko pekatutik.Librau lagun hurkoa zinemako urkamenditik, txerri tratu dala eta arima galdu beharreatik; bestela gure azkena izango da eta.\nHorregatik, uste dot ondo egin dozula, bai, ondo, aspaldian irakurri dodan zine kritikarik onena zeurea da. Hurrengoan be, emaiok beldurrik barik, jo eta txikitu bertan, txerriei letxeik arimea apartata: "Txakurran potruk", zu bai zu, eman-eman, jo eta sikatu bertan, beldurrik barik, Dios...emaiok txerriei letxek, arimea apartaute.\n2005-09-18 : 20:56\nNi irailak 9ko saioan izan nintzen eta esan beharra daukat nahiko beteta zegoela, baina ez leporaino. Eserleku batzuk oraindik libre ziren. Toronton aurresalmenta handia dago, bono bidez, eta horregatik ikuskizun asko txartelik gabe gelditzen dira "teorikoki".\nAurretik beste saio bat egon zen kazetarientzat.


Ahobizi eta belarriprest izango diren herritarren izen-ematea zabalik - Araba - Alea.eus\nErredakzioa 2020-09-24 13:00\n2020ko Euskaraldia azaroaren 20tik abenduaren 4ra egingo da, eta ekimenean parte hartuko duten herritarrek ahobizi edo belarriprest rola aukeratu beharko dute aldez aurretik. Izena emateko epea zabalik dago.\nGehiago, gehiagorekin, gehiagotan euskaraz aritzeko helburua izango du Euskaraldia egitasmoaren bigarren edizioak. Bi hilabete baino gutxiago falta da, dagoeneko Euskal Herri osoko 412 herrik eman dute izena, eta ostegun honetan ireki da norbanakoen izen-ematea.\nGasteizko Oihaneder Euskararen Etxean egindako ekitaldian egon dira, besteak beste, Arrate Illaro Euskaraldiko koordinatzailea, Eusko Jaurlaritzako bozeramaile Bingen Zupiria, Arabako Ahaldun Nagusi Ramiro Gonzalez, Gasteizko alkate Gorka Urtaran, Euskaltzaleen Topaguneko presidente Kike Amonarriz, Euskararen Gizarte Erakundeen Kontseiluko idazkari nagusi Paul Bilbao, GEU Elkarteko Zuriñe Gil eta Zaramaga auzoko batzordeko kide Maialen Sobrino.\nAriketa egin nahi eta euskara ulertzen duten 16 urtetik gorako herritar guztiek izango dute parte hartzeko aukera, eta izena eman beharko dute irailaren 24tik azaroaren 19ra bitartean. Orain arte zabalik egon den ariguneen izen-ematea, berriz, irailaren 27an itxiko da.\nHorrez gain, ariguneetan ariketa egitea erabaki duten herritarrek ere izena eman behartu dute, ahobizi edo belarriprest gisa arituko diren zehaztuz. Bi urrats, beraz: entitatearen izen-ematea eta baita entitateko kideena ere. Jadanik 4.300 baino gehiago dira ariguneak sortzeko izena eman duten entitateetako zentroak, eta guztira 13.000 arigunetik gora egongo direla espero da.\nInternet bidez hobe\nBi aukera daude izena emateko, baina internet bidez egitea gomendatu dute antolatzaileek, "herri batzordeen kudeaketa lanak arintzeko eta osasun zein segurtasun neurriak errazago betetzeko". Izena online emateko formularioa dagoeneko martxan dago euskaraldia.eus atarian.\nHala ere, digitalki helduko ez diren herritarrengana iristeko, eskuorrien bidez izen-emate analogikoa egiteko aukera egongo da.\nLehenik eta behin, edizio honetan parte hartuko duten lagunek ahobizi edo belarriprest rola aukeratu eta zehaztu beharko dute aldez aurretik, dagokien txapa jasotzeko.\nOndoren, izena eman duten herritarrei prestakuntza eskaintzeko asmoa du Euskaraldiak. Horretarako, tailerrak, eskuorriak, bideoak eta bestelako irakurgaiak baliatuko dituzte.\nGaurtik aurrera ere, herritarren urratsak neurtzeko inkestak egingo dira, bizipenetatik abiatutako ikerketa bat gauzatzeko.\nArratsaldean, ekitaldi ofiziala\nEuskaraldiko ateak parez pare irekitzeko momentua iritsi da, eta, izen-ematearen irekierarekin batera, ekitaldia egingo da ostegun honetan, 19:00etan Bergarako seminariotik.\nHorrela, "elkarrekin egoteko aukerarik izango ez dugun arren, ekitaldiarekin bat egiteko aukera" eman nahi izan du Euskaraldiak. 50 minutu inguruko iraupena izango duen ekitaldian, edizio honen ezaugarri eta datu nagusiak aurkeztuko dira, eta entitateen zein herrietako batzordeen ordezkariek parte hartuko dute. Gainera, aurtengo kantua eta bideoklipa ere aurkeztuko dira bertan.\nEkitaldia zuzenean jarraitzeko aukera egongo da tokiko hedabide ugaritan, tartean Arabako ALEAren webgunean.\nSakatu hemen zuzenean jarraitzeko


Idazleak - Pedro Alberdi Zinkunegi - Laginak - Kafka Bilbon\nPedro Alberdi Zinkunegi > Laginak\n2002 Kafka Bilbon | Alberdania\nGarai batean, gu Bilbora etortzen hasi berritan, estudiante gipuzkoar asko -aste barruan hirian eta hiri inguruko auzunetan sakabanatuak- Arriaga atzean elkartzen ginen ostiral-larunbatetan, asteburuan etxera bihurtuko gintuzten Irun-Gijon autobusei itxaroten. Gu garaiz iritsi ohi ginen asteroko zita hartara; ez hainbeste autobusak galtzeko beldur ginelako, nola adiskideekin hitz egiteko eta elkarren berri jakiteko beta edukitzearren. Horregatik, iritsi bezain laster, ezagunen aurpegiak bilatuko genituen lehenik han bildutako bidaiarien artean, eta ezagunik ezean, bileteak ateratzeko ilaran jarriko ginen, haien etorrera zelatatzen genuela. Lehenago edo beranduago norbait agertuko zen, edo dagoeneko bazeuden han gu ailegatzean, eta piska banaka estudiante gipuzkoarron lagunarteak handituz eta ugalduz joango ziren, autobusetara igotzeko unea heldu bitartean.\nUrteak pasako ziren, eta luze gabe aste barruko sakabanaketaren ondorioak igartzen hasiko ginen. Egun batetik bestera, gutako askok noiznahi bizitokiz aldatzeari ekingo zion, lagun berriak egiteari, lehengo ikasketak utzi eta bestetan matrikulatzeari, eta hala, hasierako giro amankomuna nahastu egingo zen. Hainbesteraino nahastu ere non, lehen ez bezala, jadanik ez baigenekien ziur nor non bizi zen, norekin, zer kurtsotan zebilen, zertan ematen zuen denbora astean zehar. Susmatu bai, baina zehatz jakin ez. Eta gu harroak izan eta ezer galdetu ez. Halatan, bada, egin gabeko galderak eta galderarik gabeko erantzunak ugaritzeaz batera, gure jarrera aldatu egingo zen, eta itxaronaldi haietan jadanik ez genuen edozeinen konpainia bilatuko, baizik gertukoenena soilik. Ondorioz, gure lagunarteak txikitu egingo ziren, senidetartu.\nGaraiz iristen segiko genuen halere, eta gure arteko hizketaldiak ohizkora lerratzen hasi zirenean, inguratzen gintuen paisaiari erreparatuko genion. Gure aurrean, metro gutxira, Nerbioi ibai zabala, ibai ospetsua, Euskalerriko ibai guztien ibaia, batzutan mardul eta handi, bestetan ez hain mardul eta ez hain handi, inoiz baju eta mendre, beti ere narratx eta zarpail topatuko genuena. Noizbait ere konturatuko ginen zerk eragiten zuen ibaiaren gizen-argal itxuraldaketa hura, eta ez ginen haserre, alajaina, edozein enziklopediatan irakur daitezkeen honako hitzon zentzuaz jabetu ginenean: Bilbao, Nerbioi ibaiak zeharkaturiko hiria, edo hobeto esanda, izen bereko itsasadarrak, zergatik eze haren urek itsas-mareen gora-beheraldiak jasaten baitituzte bertatik igarotzean,... Ibaiaz bestaldean berriz, bertako tren geltokiaren atalburuan hizki handiz idatzita, Santurce-San Julian de Muskiz zioen errotulua, guri ulergaitz zitzaiguna eta gure arreta merezi izan ohi zuena. "Ez al huan, bada, Santurce azken herria itsasoa baino lehen?" galdetuko genion geure buruari, "Zer duk orduan San Julian.... hori? auzoa? portua?". Guk sekula entzun gabeko izen hark gure irudimena pizten zuen bere apalean. Eta beste argudiorik ezean, errotuluan betetzen zuen puska handia ikusita, haren garrantzia beste nonbait -agian antzinako denboretan, trenbidea zabaldu zuten garaian kasu, edota lehenago, garraioak gurdietan egiten zirenean, esate baterako- bilatu behar zela otuko zitzaigun... Estazioaz aski haruntzago, altura eta tamaina askotako eraikuntzen gainetik, Banco de Vizcaya-ren goikaldea, hiriaren begirale eta zaindaria. Berari begira, Económicas-eko adiskideren batek inoiz esandakoa gogoratuko genuen, hots, kontraesana dirudien arren, dirua beldurtia dela berez, erne egon behar duela beti. Honekin batera Psicologia-ko besteren bati inoiz entzundakoa ere gogoratuko genuen, hots, kontraesana dirudien arren, beldurra ausarta dela. Eta kontraesanen zurrunbiloan murgilduta, guk etxe-orratzaren azken solairuetara begiratu eta ez genuen jakingo zer pentsatu hango biztanleez.\nUrte gehiago pasako ziren, gure estudiante-aldia bukatu egingo zen, eta goizetik gauera lanbidearen arazoari frente egin beharrean aurkituko ginen. Asmo horrekin, gutako gehienak norbere sorterrira itzuliko ziren bitartean, batzuk Bilbon segitzea erabakiko genuen, edota hala nahi izango zuen gure patuak. Beraz, sorterrira bueltatze orokor haren ondotik, astero Arriaga atzean bildu ohi ginenon lagunarteak urritu ez ezik soildu egingo ziren jendez, desagertzeraino. Guztiarekin, garaiz iristeko ohitura ez genuen sekula galduko, eta ikusmiran egotea -denborapasa arintzeko modu bat baino ez, ordu arte- gure itxaronaldietako entretenimendu nagusi bilakatuko zen. Hala, joandakoen lekua beteko zuten estudiante gipuzkoar gazteetara arreta jarri eta guk emandako pauso guztiak errepetitzen zituztela deliberatuko genuen. Paisaiari zegokionean, berriz, kaioen presentziaz ohartu eta haien ur azaleko hegadak ikusiz, haien marruak entzunez, Bilbo -barrukaldeko izan arren- zenbateraino dagoen itsasoari lotua hausnartuko genuen.\nBaina guztien gainetik, errotulu txiki hark harrituko gintuen. Gugandik aldendu samar ageri zen, ibaian gora aldera Santurce-ko tren estazioari jarraitzen zion etxe ilara altuaren laugarren pisu batean, balkoiaren zabaleran kokatua. "Assicurazioni Generali" irakur zitekeen bertan, hizkiak bereizteko pazientzia hartuz gero. Non entzun genuen izen hura, ordea? Nondik egiten zitzaigun ezagun? Izena italiarra zen ezpairik gabe, baina hori jakiteak ez zigun askorik lagunduko ikerketan. Zenbat itxaronaldi igaro ote ziren inkognita argitu orduko? Auskalo. Kontua da noizbait ere argia egingo zela gure buruan. Halako batean izen hark Kafkarekin zerikusirik bazuelako susmoa erneko zitzaigun barrenean. Susmo hura ez zen hutsetik sortutako irudipena izango, baizik aurretik irakurritako zerbaiten oihartzuna. Bapatean idazlearen bizitzako xehetasun batzuk gogoratuko genituen, nola abokatua zen ogibidez, nola bizitza guztia bulego batean ihardun zuen lanean, eta nola izugarri sufritu zuen idazteari emana bizi ezin zuelako. Hori al duk -galdetuko genion geure buruari, ibaiaz bestaldeko errotulu txikiari begira- Kafka hain estu hartzen zuen ofizinaren izena? Galderak ez zigun bakerik emango asteburu hartan. Bilbora itzulirik, haren biografia bilatu eta gure jakimina asetzera azkartuko ginen. Bertan irakurriko genuenez, Franz Kafkak 1906ko ekainaren 18an jaso zuen Zuzenbidean Doktore titulua, eta urtebeteko praktika judizialak egin ondoren, 1907ko urriaren 1ean lanean hasi zen "Assicurazioni Generali" izeneko aseguru etxean.\nErrezeloa egia bihurtuko zen, beraz. Ez dago esan beharrik poza sentituko genuela. Izan ere Kafkarekiko irrikan bizi ginen, haren izena gogora etorri zitzaigun lehen momentuaz gero. Gainera, biografiako datuen arabera, idazlearen egoera eta gurea oso antzekoak zirela juzkatuko genuen: Kafkak garai hartan hogeita lau urte omen zituen, guk genuen adina hain juxtu, eta lehenengo lanean hasi berria omen zen, gure kasuan gertatzen zen bezala. Ez genion inori ezer adieraziko, halere. Hura gure sekretu txikia izango zen. Hurrengo asteetan autobusa hartzera joango ginenean, harro azalduko ginen estudiante gipuzkoarren biltokian. Haien alboan jarrita, beraien arteko elkarrizketak entzun, eta betiko moduan segitzen zutela erabakiko genuen, hots, lagun taldetxoak osatu eta astebarruko pasadizoak elkarri kontatzen. Gu jeneralean gustora egongo ginen haiei begiratzen. Inoiz, ordea, haien berriketarekin nekaturik, ibai aldera jiratu burua eta errotuluarekin egingo genuen topo. Hura ikusteaz batera, Kafkaren izenak eta irudiak gorputz hartuko zuten gure baitan, eta idazlearen ahaztuta geneukan zenbait gauza gogoratuko genituen.


ARABA ESPETXEAN, EMAKUME PRESOEK HERRITAR LIBREEK BEZALAXE ESKURATU AHAL IZANGO DITUZTE FORU-BALIABIDEAK - ESPETXERATUAK\nARABA ESPETXEAN, EMAKUME PRESOEK HERRITAR LIBREEK BEZALAXE ESKURATU AHAL IZANGO DITUZTE FORU-BALIABIDEAK\nPresoei laguntzeko elkarteak (ADAP) Arartekoari esku hartzeko eskatu zion, presoak etxebizitzetan hartzeko orduan Arabako Foru Aldundiak (AFA) onartu zituen aldaketa batzuk zirela eta.\nADAPek zioenez, 1996ko abendutik, Araba espetxeko emakume presoei laguntzeko etxebizitza kudeatzen du, Arabako Aldundiarekin sinaturiko hitzarmenaren bidez, izan ere, Aldundia oso sentikor agertu zen emakume horien arazoekiko, eta oso ondo jabetu zen haien bazterketa egoeraz eta desberdintasunaz, gizonezko presoekin alderatuta.\nBaliabide horri esker, espetxetik atera daitezke bestelako harrera-baliabiderik ez duten emakumeak, bai beren espetxe-baimenak hartzeko, bai prestakuntzako edo laneko jardueretara joateko. Espetxe-zigorra duten emakumeak gizarteratzea errazten du, banakako arreta-plan osoen bitartez. Plan horiek arlo desberdinak hartzen dituzte bere baitan: pertsonala, soziala, prestakuntzakoa edo lanekoa, erkidegokoa, legezkoa, osasun arloa...\n2019ko hasieran, Aldundiak ADAPi jakinarazi zion beste jarraibide bat onartu zuela: presoen etxebizitzetan eta beste foru-baliabide batzuetan egoitza-harrera jaso ahal izateko, egiaztatu egin beharko zela lurralde historiko horretan erroldatuta edo sustraituta egon izana espetxeratu aurreko aldian, eta ez zela zenbatuko espetxean egindako errolda-denbora. Horren ondorioz, probintzia horretan sustraiturik ez zeudenek ezingo zituzten baliatu espetxeetako zenbait eskubide (adibidez, graduen progresioa askatasun-erregimenean edo baldintzapeko askatasuna), ez baitzeukaten familiaren eta gizartearen laguntzarik, eta, une horretatik aurrera, ezta erakundeenik ere.\nGainera, adierazi zieten handik aurrera etxebizitza hura ez zela izango emakume presoentzat bakarrik, etorkizunean baztertutako beste emakume batzuei arreta emateko ere erabiliko zelako; horrek arriskuan jartzen zuen baliabidea bera.\nADAPen esanean, Aldundiak adierazi zien Eusko Jaurlaritzaren Gizarte Zerbitzuen Zorroa ezartzearen ondorioz egin zuela aldaketa, zorro horrek ez baitu aintzat hartzen presoen taldeari berariazko arreta ematea.\nArartekoak laguntza eskatu zion AFAko Gizarte Politiketako foru diputatuari. Gogorarazi zion presoengan normalean gizarte-bazterketako zenbait arrazoi batzen direla, eta horiei "espetxeratzea" bera gehitu behar zaiela: hau da, espetxean luzaroan egon izanak askatasunean bizitzeko eragiten duen andeatze-prozesua. Egintza horrek zaildu egiten du pertsona horiek gizarteratzea, are gehiago emakume presoak badira. Horregatik, oso ohikoa da espetxean aldi luzeak egin dituztenek senideekin eta gizartearekin harremana haustea.\nOrobat, adierazi zitzaion beste lurralde historiko batzuetan Gizarte Zerbitzuen Zorroa zentzurik mesedegarrienean interpretatzen ari dela, presoek gizarteratzeko baliabideak eskuratu ahal izan ditzaten.\nArartekoak jakin duenez, orain dela gutxi, Arabako Foru Aldundiak aldatu egin du espetxean sartu aurreko aldian erroldatuta egoteko baldintzari buruzko irizpidea, eta berriro onartu du Araba espetxeko errolda; horrez gain, etxebizitza horrek emakume presoentzako bakarrik izaten jarraituko du.\nArartekoak oso ontzat jo du AFAren irizpide-aldaketa hori, izan ere, horri esker, emakume presoek herritar libreek bezalaxe eskuratu ahal izango dituzte Aldundiaren gizarteratze-baliabideak, eta generoagatik pairatzen duten bazterketa bikoitzaren katea moztu ahal izango dute.\nVitoria-Gasteiz, 2020ko otsailaren 7a


Argia :: �Irratian ere saltsera hutsa naiz�\nAlbisteak �Irratian ere saltsera hutsa naiz�\n2000-01-16\t0 0 Tweet\nSasoi xarmangarria du Irantzu andoaindarrak. Ez baitu kazetaritza ikasi, soziologia eta zientzia politikak baizik. �Molotoffera gerturatu nintzen saiotxo bat egiteko asmoarekin, eta hau eskaini zidaten. Orduan AEKn nenbilen irakasle, zirt edo zart egin eta irratia aukeratu nuen, saltsera hutsa naiz-eta�\n. Astean zehar 11:00etatik 1:00ak arte esatari lanetan dihardu �Hamaiketoff�en, Mikel teknikaria lagun duela. �Ez dakit oso natural agertzen ote naizen mikro aurrean, nahiz eta nik uste baino lehenago neurria hartu diodan�\n. Politena jendearekin egiten duen hartu-eman hori zaio, �telefono bidez izanda ere. Eta nahi ala ez, gauza eta zurrumurru askoren berri izaten duzu. Gauza bitxien artean gertatu izan zait norbaiti elkarrizketa eginda gero, ezagunak ginela konturatzea��\n1745 zenbakia. 2000ko urtarrilaren 16a


ARGIA Trebi�uko konderria\n2015ko maiatzaren 30a | Ordua Euskal Herrian Trebi�uko konderria\nPolitikaEuskal Autonomia Erkidegoko politikaArabako politikaTrebi�uko konderria\nTrebi�uko konderrian barna doa euskara\tIure Eizagirre\tKorrikak urratsak ditu oinarri, milaka euskal herritarrek batak bestearen ondoan eta jarraian emanak. Euskarak ere oinarri bera du, hitz baten ostean bestea egitea. Eta edozein herritarren urratsak dira ekarpen, baita –edo bereziki– kokapen edo egoera administratiboagatik are zailagoak diruditen eremuetan. Gogora datorkigu Trebiñuko Konderria; euskara ikasleak badira han ere, eta batzuk hutsetik hasteko prest daude aurten.\nTrebi�u zortzigarren koadrilatzat hartuko dute Arabako Batzar Nagusiek\tMalen Aldalur\tPPk izan ezik, ordezkaritza duten gainerako alderdi politiko guztiek –EAJ, EH Bildu, PSE eta EB– berretsi dute Trebiñu Arabako koadrilatzat hartzearen aldeko mozioa eta Javier de Andres Arabako Ahaldun Nagusiaren eta Espainiako Kongresuaren jarrera kritikatu dute.\nTrebi�uarrek PPren eta PSOEren ezezkoa jaso dute Espainiako Kongresuan\tJon Torner Zabala\tEspainiako Kongresuak atzera bota du Trebiñuko konderria Araban sartzeari buruzko lege proposamena, PPko eta PSOEko ordezkarien aurkako botoekin, Efe agentziak jakinarazi duenez. Sustatzaileek Gorteetara eramango dute eztabaida.\nTrebi�uren egoeraz eztabaidatuko dute asteartean gaur Espainiako Kongresuan\tNerea Ibarzabal\tTrebiñuko enklabeko bi alkateek, Ignacio Portilla Morazak eta Roberto Ortiz Urbinak artikulu bat argitaratu dute El Paísen, Trebiñu administratiboki Araba izan beharko litzatekeela defendatuz. Bai biztanleek, bai Gaztela eta Leongo eta EAEko estatutuek, hori jasotzen dutela argudiatu dute.\nSaioa Urizar, Argantzungo ikastola: �Gure arazo larriena, ezin dugula ikastola guk bakarrik mantendu�\tIera Aranburu\tDatorren larunbatean Argantzungo (Trebiñu) ikastolak jai bat antolatu du bizi duen egoera zaila gizarteratzeko eta laguntza eskatzeko asmoz. Ikastolako zuzendaritzako kide eta irakasale den Saioa Urizarri elkarrizketa egin diote Hirinet-en.\nTrebi�uko ikastola diru-laguntzarik gabe ere zutik\tAne Lusarreta\tTrebiñuko Argantzon ikastola Gaztela eta Leongo heziketa sarearen baruan dago, administratiboki Trebiñu Burgoseko parte delako. Ikastetxeak, ordea, ez du Juntako laguntzarik jasotzen, eta administrazioak ez dio Euskal laguntzak irits daitezen uzten.\nMadrilgo Kongresura, Gasteizko Legebiltzarrean barrena\tMiel Anjel Elustondo\tXVII. mendetik hona dago Trebiñu Burgosen menpe. Urteak dira trebiñutarrek beren gogoa adierazi dutela, Araban bizi dira, Arabako lurretan dira, Arabako izan nahi dute administrazio zereginetarako ere. Orain, Lege Organikoaren proposamena egin dute Gasteizko Legebiltzarrean, auzia Madrilgo Kongresuraino hel dadin, probintziaren mugak alda ditzaten. Trebiñuko alkate Ignazio Portilla eta zinegotzi Eugenia Galarreta mintzatu zaizkigu.\nTrebi�uk Arabarekin bat egiteko lege proposamena erregistratuko dute Eusko Legebiltzarrean\tARGIA\tTrebiñuko Konderriko eta Argantzungo udalek Burgosetik banandu eta Arabarekin bat egiteko lege-proposamena erregistratuko dute gaur Eusko Legebiltzarrean. Auzia zuzenean Espainiako Kongresura eraman nahi dute EAJk, EH Bilduk eta PSE-EEk.\nTrebi�uk Arabarekin bat egiteko tramiteak hasiko ditu\tARGIA\tTrebiñuko alkate Ignacio Portillak jakinarazi duenez, Burgosetik banandu eta Arabarekin bat egiteko tramiteak hasiko dituzte. Gaztela Leongo erkidegoko Estatutuak dioenaren arabera abiaraziko dute prozedura, kazetariei azaldu dien moduan.\n2011-04-05\t| Trebi�uko konderria\nTrebi�u eta euskara\nAxier Lopez\tApirilaren 7an, hasiera emango zaio Korrikari, Trebiñutik Donostiara. Goazen Arabako erdiguneko enklabera, Trebiñuko Konderrira eta Argantzunera, Roberto Gonzalez de Viñaspre herritarra lagun harturik.\nArabako politika. Azkenak\nPPren azken gotorlekua eror liteke Araban\nPodemosek baditu Araba, Bizkaia eta Gipuzkoako hautagaiak\nTrebi�uko konderrian barna doa euskara\nTrebi�u zortzigarren koadrilatzat hartuko dute Arabako Batzar Nagusiek\nTrebi�uarrek PPren eta PSOEren ezezkoa jaso dute Espainiako Kongresuan\nTrebi�uren egoeraz eztabaidatuko dute asteartean gaur Espainiako Kongresuan\nSaioa Urizar, Argantzungo ikastola: �Gure arazo larriena, ezin dugula ikastola guk bakarrik mantendu�\nArabako Foru Aldundia Kazetaritza independentea eta profesionala egiten dugu, euskaraz eta euskaldunontzat.


Hiru euskal unibertsitateak Arantzazulab proiektura batu dira ikerketa-gune berritzaileak garatzeko — TUlankide MONDRAGON\nAgustin Erkiziak, Euskal Herriko Unibertsitateko Gipuzkoako campuseko errektoreordea; Nagore Ipiñak, Mondragon Unibertsitateko Humanitate eta Hezkuntza Zientzien Falkultateko dekanoa; Naiara Goiak, Arantzazulab-eko zuzendari nagusia; eta Xabier Riezuk, Deustuko Unibertsitateko Donostiako Campuseko errektoreordea.\nArantzazulab-en sorreratik erakundeek elkarren artean izan duten harremana sendotzen da hitzarmenarekin, eta datozen urteetarako Arantzazulab-ek proposatzen duen gune berritzailean elkarren arteko lankidetzari bide ematen zaio.\nArantzazulab-en oinarrietako bat da lurraldeko unibertsitate ezberdinen elkarlana zein laborategian beraien parte-hartzea sustatzea. Hasiera-hasieratik, modu berezian egon dira inplikatuta laborategiaren bilakaeran: elkarlanean parte-hartu zuten laborategia sortzeko hausnarketan nahiz jatorrizko diseinuan, eta mugarritzat hartu daitekeen gertaera izan zen hori. Gainera, egun, hiru unibertsitateek Arantzazulab-en Aholku Batzordean ere parte-hartzen dute modu iraunkorrean.\nIpiñak aipatu du "hitzarmen hau katalizatzailea izango da. Beraz, sormenean oinarritutako ikerketa egiteko eta landutakoaren dibulgazio lana egiteko."